بابر اعظم کے سر پر لٹکتی تلوار اور منصوبہ بندی کا فقدان جو پاکستان کی ورلڈکپ میں ناقص کارکردگی کی وجہ بنا

پاکستانی ٹیم کی یہ روایت خاصی پرانی ہے کہ جب وہ کسی ٹونامنٹ میں برا آغاز کرے تو پھر اچانک اسے ہوش آتا ہے اور پھر ٹیم کی فتوحات کا سلسلہ شروع ہو جاتا ہے۔  تاہم پاکستان کی گذشتہ تین میچوں پر نظر ڈالیں تو قومی ٹیم کی ناقص فیلڈنگ اور بولنگ اور بینچ پر بیٹھے متبادل کھلاڑیوں کو دیکھ کر ایسا ہرگز نہیں لگتا کہ یہ ٹیم اس صورتحال کو تبدیل کر پائے گی۔ لیکن سوال یہ ضرور بنتا ہے کہ بات یہاں تک پہنچی کیسے؟ تو پھر گذشتہ پانچ ماہ میں ایسا کیا ہوا کہ بظاہر ہر شعبے میں بہترین کارکردگی دکھانے والی ٹیم انڈیا جا کر بولنگ اور فیلڈنگ میں خاص طور پر بری طرح ناکام دکھائی دی؟ تاہم اس انٹرویو میں انھوں نے ایک اہم انکشاف یہ بھی کیا تھا کہ نیوزی لینڈ سیریز سے قبل جب انھوں نے ذمہ داری سنبھالی تھی تو عبوری سلیکشن کمیٹی (جس کی سربراہی شاہد آفریدی کر رہے تھے) قومی ٹیم میں تبدیلیوں کے علاوہ کپتان کو بھی تبدیل کرنا چاہتی تھی۔ اس ورلڈ کپ میں پاکستان کی بولنگ اور فیلڈنگ دونوں ہی بہت ناقص رہی ہیں۔ اس کی وجہ واضح طور پر پاکستانی کھلاڑیوں میں تھکاوٹ کے آثار بھی ہیں جو ایک تھکا دینے والے ایشیا کپ شیڈول اور سری لنکا میں حبس اور گرمی میں کھیلی جانے والی لنکا پریمیئر لیگ اور افغانستان کے خلاف سیریز کے باعث ہو سکتے ہیں۔  اسی طرح ایشیا کپ میں پاکستان ٹیم کے تھکا دینے والے شیڈول اور سری لنکا میں ہی افغانستان سے سیریز کھیلنے نے بھی کھلاڑیوں پر مزید دباؤ بڑھایا۔  اسی طرح جب سکواڈ کی سیلیکشن کا موقع آیا تو کپتان بابر اعظم کی جانب سے انھی کھلاڑیوں پر بھروسہ کیا گیا جو ایک عرصے سے ٹیم کے ساتھ موجود تھے، حالانکہ وہ حالیہ عرصے میں آؤٹ آف فارم تھے۔ سنہ 2019 کے ورلڈ کپ سے اس سال 15 جولائی تک پاکستان نے صرف 27 ون ڈے کھیلے تھے، یہی وجہ تھی کہ اس بارے ٹیم کامبینیشنز کا استعمال نہیں کیا جا سکا اور توجہ ٹی ٹوئنٹی پر رہی۔ شاداب خان جو انجریز کا شکار رہے ہیں خود کو ون ڈے کرکٹ میں بطور بولر منوانے میں ناکام رہے ہیں اور تبھی ان کی جگہ اسامہ میر کو بیک اپ کے طور پر کھلایا گیا اور انھوں نے نیوزی لینڈ کے خلاف سیریز میں اچھا پرفارم بھی کیا تاہم انھیں بعد میں ورلڈ کپ سے پہلے میچوں میں چانس نہیں دیے گئے جو سمجھ سے بالاتر تھی۔ اب دیکھنا ہو گا کہ پاکستان ورلڈ کپ کے بقیا میچوں میں بھی مایوس کن کارکردگی کا مظاہرہ کرے گے یا وہ سوئچ ڈھونڈنے میں کامیاب ہو پائے گا جو عموماً ایسے موقعوں پر ماضی کی پاکستانی ٹیمیں ڈھونڈ پائی ہیں اور جس کا ذکر شاداب خان کر رہے تھے۔


وہ ’ایک‘ جیت پانے کی آخری مہلت: سمیع چوہدری کا کالم

بابر اعظم کہتے ہیں کہ فیلڈنگ ایک رویے کا نام ہے اور ٹیم فی الحال اس رویے سے خالی نظر آ رہی ہے۔  جو جو باتیں بابر اعظم نے اس تاریخی شکست کے بعد پریس کانفرنس میں کہیں، وہ کوئی انکشاف نہیں تھیں بلکہ کوئی بھی مبصر باریک بینی سے پاکستان کی کارکردگی جانچنے کے بعد بتا ہی سکتا تھا۔ بابر سے متوقع یہ تھا کہ وہ اس شکست کی وجوہات سے پردہ اٹھاتے۔  یہ تو ناظرین بھی جانتے ہیں کہ پاکستانی سپنرز اچھی بولنگ نہیں کر رہے اور دباؤ پیدا نہ کرنے کے سبب وکٹوں سے بھی محروم رہے ہیں۔ سو، بابر اعظم کی جانب سے یہ اعتراف بہرحال ایک خوشگوار حیرت تھا ورنہ کچھ روز پہلے تک تو وہ یہی کہہ رہے تھے کہ شاداب خان بولنگ بہت عمدہ کر رہے ہیں مگر وکٹوں کے معاملے میں شومئی قسمت کا شکار ہیں۔  بحیثیتِ مجموعی بابر کی وہ پریس کانفرنس اس لحاظ سے خوش کن تھی کہ بالآخر انھوں نے ان کوتاہیوں کا اعتراف کرنا شروع کر دیا ہے جنھیں اب تک وہ بدقسمتی کا لبادہ پہناتے چلے آ رہے تھے اور تواتر سے یہی امید بندھاتے آ رہے تھے کہ وننگ ٹریک پر چڑھنے سے وہ فقط ایک جیت کی دوری پر ہیں۔  مگر اب وہ ایک جیت پانے کو مہلت نہ ہونے کے برابر ہے۔ پاکستان کو سیمی فائنل تک رسائی کے لیے اپنے باقی ماندہ سبھی میچز نہ صرف جیتنا ضروری ہیں بلکہ نیٹ رن ریٹ میں بھی بہتری لانا اشد ضروری ہے۔ اور پھر یہ کہ ان باقی ماندہ مقابلوں میں محض ایک بنگلہ دیش کے سوا کوئی بھی حریف آسان نہیں ہے۔  اگرچہ ورلڈ کپ مقابلوں میں جنوبی افریقہ بارہا پاکستان کے ہاتھوں ڈھیر ہو چکی ہے اور گذشتہ چند آئی سی سی ایونٹس میں تو متواتر یہ ٹیم پاکستان کو زیر کرنے کی سعادت سے محروم رہی ہے۔ مگر چنئی میں جس جنوبی افریقہ کا سامنا بابر اعظم کو کرنا ہے، وہ حیرت انگیز فارم میں ہے۔  اور ایسا بھی نہیں کہ سپن ڈیپارٹمنٹ سے ہی پاکستان کو کوئی سکھ کا سانس مل سکے۔ کیشو مہاراج بھی بھرپور ڈسپلن کے ساتھ جلوہ گر رہے ہیں اور چنئی میں غالبا تبریز شمسی بھی ان کے ہمرکاب ہو کر پاکستانی مڈل آرڈر کا امتحاں لینے کو موجود ہوں گے۔  پاکستان کرکٹ کی بھی دیرینہ خوبی یہی رہی ہے کہ یہ کبھی بھی، کسی کو بھی حیران کر سکتی ہے۔ اور جس طرح کا بحران فی الوقت بابر کو درپیش ہے، اس سے زیادہ بہتر موقع بھی شاید میسر نہیں ہو سکتا تھا کہ پاکستان اٹھ کھڑا ہو اور اپنے بہترین کھیل کے اظہار سے سب خدشات کو رفع کر دے۔


Summary: ابھی زیادہ مہینے نہیں گزرے جب وراٹ کوہلی نے یہ اعتراف کرنے میں کوئی ہچکچاہٹ نہیں دکھائی کہ حالیہ دور میں پاکستانی کپتان بابر اعظم شاید کرکٹ کے تینوں فارمیٹس میں بہترین بلے باز ہیں۔

کیا پاکستان ٹیم کی کارکردگی کے ذمہ دار صرف کپتان بابر اعظم ہیں؟

ابھی زیادہ وقت نہیں گزرا جب وراٹ کوہلی نے یہ اعتراف کرنے میں کوئی ہچکچاہٹ نہیں دکھائی کہ حالیہ دور میں پاکستانی کپتان بابر اعظم شاید کرکٹ کے تینوں فارمیٹس میں بہترین بلے باز ہیں۔ ویسے تو کوہلی کوہلی ہیں لیکن بابر اعظم کئی اپنی حالیہ فارم کے باوجود آئی سی سی رینکنگ میں دنیا کے نمبر ون بلے باز ہیں۔ لیکن پاکستانی کرکٹ شائقین اور ماہرین کی دلیل یہ ہے کہ اگر کپتان ورلڈ کپ کے اہم میچوں میں بڑی اننگز کھیلنے میں ناکام رہے تو باقی دلائل بے معنی ہو جاتے ہیں۔ پاکستان کے سابق کپتان راشد لطیف نے بابر اعظم کا موازنہ کوہلی کے اس دور کپتانی سے کیا جب ان پر ڈریسنگ روم میں کسی کی بات نہ سننے کا الزام لگتا تھا تو سابق فاسٹ بولر عاقب جاوید نے کہا کہ بابر سے بہتر کپتان شاہین شاہ آفریدی ہو سکتے ہیں۔ کسی کو پرواہ نہیں ہوتی کہ کپتان کے پاس کیسی ٹیم ہے۔ کرکٹ میں ایک پرانی کہاوت ہے کہ کوئی بھی کپتان اتنا ہی اچھا ہوتا ہے جتنے اس کی ٹیم میں شامل کھلاڑی ہوتے ہیں۔ محمد رضوان اور عبداللہ شفیق کو چھوڑ کر کسی دوسرے بلے باز نے اتنے رنز نہیں بنائے کہ اسے پلیئنگ الیون میں شمولیت کے لیے مضبوط امیدوار سمجھا جائے۔ لیکن، بابر کو اس شعبے میں زیادہ بڑے مسائل کا سامنا ہے جو پاکستانی کرکٹ کی سب سے بڑی طاقت رہی ہے۔ پاکستانی باؤلنگ اٹیک کی کارکردگی دیکھ کر سابق کپتان اور تیز گیند باز وسیم اکرم اور وقار یونس بھی مایوس نظر آئے ہیں۔ اور اسی لیے سابق کپتان اور بیٹنگ کوچ محمد یوسف نے بابر کا دفاع کیا ہے۔ ان کا ماننا ہے کہ ایسی شکستوں کے لیے اکیلے بابر کو مورد الزام ٹھہرانا درست نہیں ہے۔ یوسف کا کہنا ہے کہ پاکستان صرف بابر کی وجہ سے نہیں ہارا اور ایسی صورتحال میں وہ ان کے ساتھ کھڑے ہیں۔ اس کا مطلب یہ نہیں کہ بابر کے کھیل میں کوئی خامیاں نہیں ہیں یا ان کی کپتانی میں کوئی مسئلہ نہیں ہے۔ لیکن پاکستان کرکٹ کو یہ نہیں بھولنا چاہیے کہ پچھلے پانچ سالوں میں ان کے پاس صرف بابر ہی ہے جو دنیا کے سامنے ایک ورلڈ کلاس بلے باز کے طور پر پیش کیا جا سکتا ہے۔ کوہلی اور روہت شرما جیسے کھلاڑی بھی حالیہ برسوں میں ان کی نمبر ون رینکنگ کو چیلنج کرنے میں ناکام رہے ہیں۔ چند ماہ قبل تک بابر ٹی ٹوئنٹی میں ٹاپ 5 اور ٹیسٹ میں بھی ٹاپ 5 میں تھے۔ انضمام الحق کی ریٹائرمنٹ کے بعد بابر واحد پاکستانی بلے باز ہیں جنھوں نے اپنے بلے کے بل بوتے پر دنیا میں شہرت حاصل کی۔ لیکن افسوس کی بات ہے کہ پاکستان کرکٹ انھیں وہ عزت نہیں دے رہی جس کے وہ حقدار ہیں۔


’کرکٹ کہیں ایک قبیلے کا کھیل نہ بن جائے‘: سمیع چوہدری کا کالم

ٹورنامنٹ کے تین ہفتے مکمل ہو چکے ہیں اور تین اپ سیٹ میچز کے سوا باقی تمام نتائج نہ صرف حسبِ توقع بلکہ خاصی حد تک یکطرفہ بھی رہے ہیں۔ یہ نتائج جنریشن زی کے اس دعوے کو مزید تقویت دینے کا باعث ہیں کہ ٹی ٹوئنٹی کے ساون میں ون ڈے کرکٹ خزاں کی سی بوریت کے سوا کچھ نہیں۔  مگر انڈین پچز میں گیند اور بلے کے درمیان توازن بھی ویسا نہیں ہے اور چار برس گزرنے کے بعد ٹیموں کے مسابقتی معیار میں تفاوت بھی اس قدر بڑھ چکا ہے کہ تین اپ سیٹ نتائج ملنے کے باوجود ابھی تک کوئی ایک میچ سنسنی خیز کہلانے کے قابل نہیں رہا۔  جزوی طور پہ اس بوریت کو ٹی ٹوئنٹی کرکٹ کی افراط سے بھی منسوب کیا جا سکتا ہے کہ اکثر کھلاڑیوں کے ٹیمپرامنٹ ایک روزہ کھیل کی مشقت جھیلنے سے قاصر نظر آتے ہیں اور 50 اوورز تک اپنی توانائیاں جواں رکھنے کے قابل نہیں۔ انگلینڈ اگرچہ انجریز، سلیکشن کی ہول سیل تبدیلیوں اور جاس بٹلر کی متوسط قائدانہ صلاحیتوں کے سبب ابھی تک اپنے ٹائٹل کے دفاع سے قاصر دکھائی دے رہا ہے مگر انڈیا، آسٹریلیا اور نیوزی لینڈ کے نتائج یہ واضح بتا رہے ہیں کہ کھیل کے میدان میں بھی سبقت انہی ٹیموں کی ہے جن کے بورڈز کی جیبیں بھری ہوئی ہیں۔ آئی سی سی کا مالیاتی تقسیم کار ماڈل چونکہ ٹی وی ریٹنگز اور ریونیو کو مدِ نظر رکھ کر اپنی ترجیحات وضع کرتا ہے، سو ہر گزرتے ون ڈے ورلڈ کپ کے ساتھ سری لنکا، پاکستان اور بنگلہ دیش جیسی ٹیموں کی کارکردگی میں گراوٹ آتی جا رہی ہے جبکہ انڈیا، انگلینڈ اور آسٹریلیا کے نتائج سال بہ سال بہتر سے بہترین ہوئے چلے جاتے ہیں۔  معیارات میں تفاوت اس قدر بڑھ چکا ہے کہ باقی ماندہ دو درجن مقابلوں کی پیش گوئی کرنے کو زیادہ دماغ لڑانے کی ضرورت نہ پڑے گی۔ شیڈول پر انگلی رکھ کر ابھی سے یہ بتایا جا سکتا ہے کہ کون سا میچ کس کے نام ہو گا اور کتنے مارجن سے ہو سکے گا۔ جنوبی افریقہ واحد ایسی ٹیم ابھری ہے جو مالیاتی اعتبار سے بگ تھری کے ہم پلہ نہیں ہے اور پنڈتوں کی پیش گوئیوں میں بھی سیمی فائنل کی دوڑ کے قریب نہیں تھی مگر تباہ کن بیٹنگ اور ناقابلِ تسخیر بولنگ اٹیک کے طفیل حتمی چار کی دوڑ میں نئی فیورٹ بن چکی ہے۔  مگر اس کے علاوہ اب تک کے سبھی نتائج یہ واضح کر رہے ہیں کہ کھیل کے فروغ بارے آئی سی سی کے تمام تر دعوؤں کے باوجود کرکٹ اب ایک قبیلے کا کھیل بنتا جا رہا ہے اور یہی رجحان جاری رہا تو یہ قبیلہ بھی آہستہ آہستہ مزید سکڑ کر صرف دو تین ٹیموں تک محدود ہو جانے کا خدشہ ہے۔


Summary: افغانستان ٹیم کے مینٹور کے طور پر اجے جدیجا نے اس ٹیم کی سوچ بدل دی ہے۔ ٹیم پر گہری نظر رکھنے والوں کا دعویٰ ہے کہ اجے جدیجا نے اس ٹیم کو جیت کا گر سکھایا ہے۔

اجے جدیجا: میچ فکسنگ الزامات پر پابندی کا سامنا کرنے والے سابق انڈین کپتان جنھوں نے افغان ٹیم کو ’فتح کے گُر‘ سکھائے

کرکٹ ورلڈ کپ کے میچ میں افغانستان نے پاکستان کو آٹھ وکٹوں سے شکست دی تو ایک ویڈیو کلپ سوشل میڈیا پر وائرل ہونے لگا جس میں انڈین کرکٹر اجے جدیجا سے سوال کیا جاتا ہے کہ افغانستان کی ٹیم بڑی ٹیموں کو کیوں نہیں گرا پاتی تو وہ جواب دیتے ہیں کہ ’تبھی تو آپ کہہ رہے ہو کہ افغانستان چھوٹی ٹیم ہے، جس دن گرا دیں گے اس دن یہ بڑی ٹیم ہو جائے گی۔‘ افغانستان کی ٹیم اس ورلڈ کپ میں اب تک دو بڑی ٹیموں کو ’گرا‘ چکی ہے۔ 15 اکتوبر کو دفاعی چیمپیئن انگلینڈ کو 69 رنز سے شکست دینے کے ’سنسنی خیز کرشمے‘ کا شور ابھی تھما بھی نہیں تھا کہ اسی ٹیم نے پاکستان کو آٹھ وکٹوں سے شکست دے دی۔ اس جیت کی گونج چنئی سے لے کر دلی، اسلام آباد اور کابل تک سنائی دی اور اسی دوران اجے جدیجا کا نام لیا گیا جو بہت پہلے ہی اعلان کر چکے تھے کہ افغانستان بھی ایک بڑی ٹیم ہے۔ سچن تندولکر نے لکھا کہ ’اس ورلڈ کپ میں افغانستان کی کارکردگی شاندار رہی ہے۔ بیٹنگ میں ان کا نظم و ضبط، انھوں نے جو رویہ دکھایا، جس طرح سے وہ وکٹوں کے درمیان رنز بنانے کے لیے تیز دوڑتے ہیں وہ ان کی محنت کی عکاسی کرتے ہیں۔ شاید یہ سب مسٹر اجے جدیجا کے اثر و رسوخ کی وجہ سے ہوا ہے۔‘ اجے جدیجا جو میدان پر ہمیشہ مسکراتے نظر آتے تھے، اپنی چستی اور کھیل کی وجہ سے انڈین ٹیم کے مقبول کھلاڑیوں میں سے ایک تھے۔ مداحوں کے لیے وہ ’مسٹر چارمنگ‘ تھے۔ تب یہ بھی دعویٰ کیا جاتا رہا کہ ’بہت سے شائقین صرف ان کو دیکھنے کے لیے آتے ہیں۔‘ افغانستان ٹیم کے مینٹور کے طور پر اجے جدیجا نے اس ٹیم کی سوچ بدل دی ہے۔ ٹیم پر گہری نظر رکھنے والوں کا دعویٰ ہے کہ اجے جدیجا نے اس ٹیم کو ’جیت کا گر‘ سکھایا ہے۔ پاکستان کے سابق کپتان اور وکٹ کیپر راشد لطیف نے ایک پروگرام میں بتایا کہ یہ عہدہ لینے سے پہلے اجے جدیجہ نے انھیں کال کی اور پوچھا کہ کیا انھیں افغان ٹیم کے مینٹور کے طور پر کام کرنے کے لیے حامی بھرنی چاہیے۔  پاکستان کے سابق کپتان شعیب ملک نے اجے جدیجا کو کھیلتے دیکھا ہے اور ان کے ساتھ بطور تبصرہ نگار بھی کام کر چکے ہیں۔ شعیب ملک کا خیال ہے کہ افغانستان کی ٹیم میں تبدیلی کا زیادہ تر کریڈٹ جدیجا کو دینا چاہیے۔ افغانستان کی پاکستان کے خلاف جیت کے بعد شعیب ملک کا کہنا تھا کہ ’میں نے اجے جدیجا کے ساتھ 2015 ورلڈ کپ کے دوران ایک چینل کے لیے کام کیا ہے۔ کرکٹ کے بارے میں ان کی سمجھ بہت اچھی ہے۔


ابراہیم زدران کا پاکستان میں افغان پناہ گزینوں سے متعلق بیان: پاکستان، افغانستان کرکٹ میچ ’سیاسی‘ کیسے بنا؟

تاہم کل ورلڈ کپ کے میچ میں افغانستان نے پاکستان کو ون ڈے کرکٹ میں پہلی بار شکست دی تو جہاں افغان ٹیم کی سوشل میڈیا پر تعریف کی جانے لگی اور مبارکبادوں کا سلسلہ شروع ہوا وہیں ابراہیم زدران کا یہ بیان بھی گردش کرنے لگا۔ خیال رہے کہ پاکستان افغانستان میچ ورلڈ کپ سے کئی ماہ قبل اس وقت زیرِ بحث آیا تھا جب پی سی بی کی جانب سے اس کے شیڈول میں تبدیلی کی غیر معمولی درخواست کی گئی تھی۔ یہ میچ گراؤنڈ کے اندر ہونے والے واقعات کے ساتھ ساتھ اس سے باہر ہونے والے جھگڑوں اور سوشل میڈیا ٹرینڈز کے باعث بھی خاصا بدنام ہے۔ اس تحریر میں ہم یہ بھی جاننے کی کوشش کریں گے کہ پاکستان سے رینکنگ میں کئی درجہ نیچے موجود افغانستان کی ٹیم کے ساتھ پاکستان کا میچ ’سیاسی‘ کیسے بنا؟ اس تحریر میں دعویٰ کیا گیا تھا کہ پاکستان کی جانب سے آئی سی سی سے آسٹریلیا اور افغانستان کے خلاف میچوں کے شیڈول میں تبدیلی کی درخواست کی گئی تھی جس کے باعث وہ دونوں میچوں میں ’فیورٹ‘ بن جائے گا۔ پی سی بی اور آئی سی سی کی اس لیکڈ بات چیت سے عام تاثر یہ ملا کہ پاکستان چنئی میں افغانستان سے اس لیے کھیلنے سے خائف ہے کیونکہ چنئی کی پچ سپنرز کے لیے سازگار سمجھی جاتی ہے اور افغان سپنرز جو کہ آئی پی ایل کے دوران بہترین بولنگ کا مظاہرہ کرتے آئے ہیں اس کا بھرپور فائدہ اٹھا کر پاکستانی بلے بازوں کو مشکل میں ڈال سکتے ہیں۔ افغان کرکٹ کی تاریخ لکھنے والے اکثر افراد کے مطابق افغانستان میں کرکٹ کی بینیاد انھی پناہ گزین کیمپوں میں رکھی گئی تھی۔ وقت کے ساتھ جب افغانستان میں کرکٹ کا ڈھانچا بہتر ہونے لگا تو پاکستان سے متعدد کوچز نے افغان ٹیم کی کوچنگ کی جن میں کبیر خان اور انضمام الحق شامل ہیں۔  اس کے بعد سے اب جب بھی افغانستان اور پاکستان کا میچ ہوتا ہے تو صورتحال گراؤنڈ یا گراؤنڈ سے باہر کشیدہ رہنے کا خدشہ رہتا ہے۔ اسی طرح سوشل میڈیا پر افغانستان کی انڈیا سے شکست کے بعد پاکستان میں چلنے والے ٹرینڈز میں افغان کھلاڑیوں کو مختلف القابات سے نوازا جاتا رہا ہے۔ اس کے بعد نسیم شاہ کی جانب سے دو یادگار چھکے مارے گئے اور پاکستان یہ میچ آخری اوور میں ایک وکٹ سے جیتنے میں کامیاب ہوا تھا۔ اس میچ کے بعد بھی شارجہ کرکٹ گراؤنڈ میں افغان تماشائیوں کی جانب سے کرسیاں پھینکنے کی ویڈیو سوشل میڈیا پر وائرل ہوئی تھی جس کے بعد شارجہ میں انتظامیہ کی جانب سے کارروائی کی گئی تھی۔  تاہم جو بھی ہو، پاکستان اور افغانستان کے درمیان آنے والے سالوں میں مقابلے ہمیشہ کی طرح دلچسپ رہیں گے اور ان پر گراؤنڈ میں ہونے والے واقعات کے ساتھ ساتھ گراؤنڈ سے باہر ہونے والے واقعات بھی اثرانداز ہوتے رہیں گے۔


یہ کپتانی اسی ہار کی حقدار تھی: سمیع چوہدری کا کالم

افغان بیٹنگ پاکستانی فیلڈرز پہ وحشت ڈھا رہی تھی اور میچ کے اختتامی لمحات کی جانب جب مڈ آف پہ کھڑے کپتان بابر اعظم کیمرے کے کلوز شاٹ کی زینت بنے تو ان کی آنکھیں کسی کرب آلود نمی سے گویا چھلکنے کو تھیں۔ مگر بابر اعظم نے جہاں اپنی بیٹنگ سے پاکستانی اننگز کی نبض بحال کی، وہیں اپنی قائدانہ صلاحیتوں سے ایک اچھے قابلِ دفاع مجموعے کو افغان بلے بازوں کی جھولی میں ڈال دیا۔  محمد نواز کی عدم دستیابی بلاشبہ بابر کے اختیار میں نہ تھی۔ مگر نجانے یہ حقیقت کیسے ہر بار ان کی نظر سے اوجھل رہ جاتی ہے کہ پاکستانی سپنرز کی اس پریشان مہم جوئی میں افتخار احمد ان کا وہ واحد ہتھیار ہیں جو اب تک ہمہ قسمی بلے بازوں کے لئے دقت پیدا کرتے رہے ہیں۔  سو، اگر شماریاتی اعتبار سے پاور پلے میں لیگ سپن سے احتراز برتنا ناگزیر تھا اور پیسرز بھی اپنی لائن پہ گرفت نہیں رکھ پا رہے تھے تو کیا امر مانع تھا کہ ایک کنارے سے گیند افتخار احمد کو تھما دی جاتی اور افغان اوپنرز کی جارحیت کے لئے آف سپن کا دامِ تزویر بچھا دیا جاتا۔  مگر نہ تو بابر اعظم محدود سوچ کے حصار سے باہر کچھ سُجھا پائے، نہ ہی پیسرز اپنی لائن میں کوئی ڈسپلن نبھا پائے اور نہ ہی پاکستانی فیلڈرز اپنی کاوش میں کوئی بہتری لا پائے۔ اور جب ایک کنارے سے شاہین کا سپیل مختصر کیا بھی گیا تو سپن کو موقع دینے کی بجائے بابر نے گیند حارث رؤف کو تھما دی۔  پھر اننگز کے بیچ وہ مرحلہ بھی آیا کہ جب گیند کی دمک ماند پڑ گئی اور حسن علی کے دوسرے سپیل میں واضح طور پہ ریورس سوئنگ کی جھلک بھی نظر آئی۔ تب بھی کافی میچ باقی تھا اور اگر بابر اعظم دانش مندی سے کام لیتے تو بھی انہونی کو ٹال سکتے تھے۔   اس میں دو رائے نہیں کہ موجودہ افغان ٹیم اپنی تاریخ کی بہترین ٹیم ہے اور مسابقتی کرکٹ کھیل کر کسی بھی حریف کو شکست دے سکتی ہے۔ مگر یہاں اس پیس اٹیک اور سکور بورڈ پہ جڑے ایسے مجموعے کے ساتھ ہدف کے تعاقب میں جیت کا سوچنا کسی بھی بیٹنگ یونٹ کے لئے دشوار تھا۔ وہ تو بھلا ہو کہ افغان کرکٹ کو یہاں بابر اعظم جیسا حریف کپتان میسر آ گیا جس نے یہ یقینی بنایا کہ تعاقب کے کسی بھی مرحلے پہ افغان بلے بازوں کو کہیں کوئی دقت نہ پیش آ جائے۔  افغان پاکستان کرکٹ رقابت آج تک ایک بے جوڑ اور منطق سے ماورا شے تھی مگر یہاں حشمت اللہ کی ٹیم مبارک باد کی مستحق ہے کہ انہوں نے بہترین کرکٹ کھیل کر اس رقابت کو معنویت بخش دی۔


Summary: انڈیا میں جاری ورلڈ کپ کے دوران افغانستان نے پاکستان کو آٹھ وکٹوں سے شکست دی ہے۔ 283 رنز کے ہدف کے تعاقب میں جہاں افغان بلے باز مکمل کنٹرول میں نظر آئے وہیں وکٹوں کی تلاش میں پاکستانی بولرز کی بے بسی عیاں تھی۔ یہ پہلا موقع ہے کہ افغانستان نے پاکستان کو عالمی مقابلوں میں شکست دی ہے۔

افغانستان کے خلاف تاریخی شکست: ’اب بابر یہ نہیں پوچھ سکیں گے کہ مجھے کیوں نکالا‘

انڈیا میں جاری ورلڈ کپ کے دوران افغانستان نے پاکستان کو آٹھ وکٹوں سے شکست دی ہے۔ یہ پہلا موقع ہے کہ افغانستان نے پاکستان کو عالمی مقابلوں میں شکست دی ہے۔  چنئی میں پاکستان کی جانب سے پہلی اننگز میں 282 رنز کے جواب میں افغان بلے باز مکمل کنٹرول میں دکھائی دیے۔ اوپنرز ابراہیم زدران اور رحمان اللہ گرباز کی نصف سنچریوں کے بعد مڈل آرڈر نے 49ویں اوور میں باآسانی ہدف کے تعاقب کو ممکن بنایا۔  پاکستانی بولرز وکٹوں کی تلاش میں بے بس دکھائی دیے۔ شاہین شاہ آفریدی اور حسن علی نے ایک، ایک وکٹ حاصل کی مگر کپتان حشمت اللہ شاہدی اور رحمت شاہ کے درمیان 96 رنز کی ناقابل شکست شراکت نے مقابلہ یکطرفہ بنا دیا تھا۔  پاکستانی کپتان بابر اعظم نے کہا کہ ’افغانستان کے خلاف شکست سے درد تو ہوا ہے۔ ہماری بولنگ اچھی نہیں رہی۔ ہم مڈل اوورز میں وکٹیں نہ لے سکے۔‘ دوسری اننگز کی ابتدا میں افغان اوپنرز عمدہ کھیلے اور 21 اوورز میں 130 رنز کی شراکت قائم کی۔ ابراہیم زدران اور رحمان اللہ گرباز نے اپنی نصف سنچریوں کے دوران پاکستانی بولرز کی خوب پٹائی کی۔  جہاں پاکستانی بولرز وکٹیں کی تلاش میں بے بس دکھائی دے رہے تھے وہیں رحمان شاہ نے 41ویں اوور میں اپنی نصف سنچری مکمل کی۔  عبد اللہ نے کپتان بابر کے ساتھ بھی 54 رنز کی شراکت قائم کی مگر اپنی نصف سنچری مکمل کر کے لیفٹ آرم لیگ سپنر نور احمد کی گیند پر ایل بی ڈبلیو ہوگئے۔ اس میچ میں نور کو افغان پیسر فضل حق فاروقی کی جگہ ٹیم میں شامل کیا گیا تھا۔  اس میچ میں شاداب کی واپسی نے پاکستان کے لوئر میڈل آرڈر کو مضبوط کیا۔ ان کی افتخار احمد کے ساتھ 45 گیندوں پر 73 رنز کی شراکت اور آخری 10 اوورز میں 91 رنز کی بدولت پاکستان کا مجموعی سکور سات وکٹوں کے نقصان پر 282 رنز ٹھہرا۔ میڈل اوورز میں افغان بولرز کی نپی تلی بولنگ نے پاکستانی بلے بازوں کو کافی پریشان کیے رکھا۔ نور احمد نے 49 رنز دے کر تین وکٹیں حاصل کیں۔  اس شکست کے باوجود پاکستان ورلڈ کپ کے پوائنٹس ٹیبل پر پانچویں نمبر پر ہے اور اب بھی اس کے چار میچز باقی ہیں۔ جبکہ افغانستان چار پوائنٹس کے ساتھ چھٹے نمبر پر ہے۔ کرکٹ تجزیہ کار مظہر ارشد کے مطابق افغانستان نے آج ون ڈے کرکٹ میں سب سے بڑے ہدف کا تعاقب کیا ہے۔  اس دوران بہت سے صارفین بابر اعظم کو کپتانی سے ہٹانے کا مطالبہ بھی کر رہے ہیں۔ جیسے نمرہ نے تجویز دی کہ ’ورلڈ کپ کے بعد شاداب کو ٹیم سے نکال دینا چاہیے اور بابر کو کپتانی سے۔ حارث رؤف کو صرف ٹی ٹوئنٹی میں کھلانا چاہیے۔‘


انڈین شائقین بہترین کھیل پیش کرنے والے وراٹ کوہلی کو ’خود غرض‘ کیوں کہہ رہے ہیں؟

انڈیا میں جاری کرکٹ ورلڈ کپ میں انڈیا کی ٹیم نے لگاتار پانچویں جیت حاصل کرکے سیمی فائنل میں جانے کے لیے اپنی پوزیشن مستحکم کر لی ہے جبکہ مایہ ناز کرکٹر وراٹ کوہلی سب سے زیادہ رنز بنانے والوں کی فہرست میں محمد رضوان اور روہت شرما کو پیچھے چھوڑ کر پہلے نمبر پر پہنچ گئے ہیں۔ وپن تیواری نامی ایک صارف کوہلی اور بابر اعظم کا موازنہ کرتے ہوئے لکھا کہ ’بابر اعظم نے اپنے پورے ون ڈے کریئر میں 5492 رنز بنائے ہیں جبکہ وراٹ کوہلی نے صرف کامیابی کے ساتھ ہدف کا تعاقب کرتے ہوئے 5786 رنز بنائے ہیں۔ اس لیے ان کا پلاسٹک کے بادشاہ سے مقابلہ نہیں کیا جانا چاہیے۔‘ اگر بابر اعظم فی الحال رینکنگ میں نمبر ایک پر ہیں لیکن وراٹ کوہلی اپنے ہم عصروں میں سب سے آگے ہیں۔ انھوں نے 274 اننگز میں 13437 رنز سکور کیے ہیں جس میں 48 سنچریاں اور 69 نصف سنچریاں شامل ہیں۔ رواں ورلڈ کپ میں وہ پانچ اننگز میں 354 رنز کے ساتھ سر فہرست ہیں اور ان کا اوسط 118 رنز کا ہے۔ ان کے بعد روہت شرما 311 رنز اور محمد رضوان 294 رنز کے ساتھ دوسرے اور تیسرے نمبر پر ہیں۔ روہت کا اوسط 62 کا ہے جبکہ محمد رضوان کا اوسط 98 رنز کا ہے لیکن انھوں نے ان دونوں انڈین کرکٹروں سے ابھی ایک ميچ کم کھیلے ہیں۔ اس سے قبل 19 اکتوبر کو بنگلہ دیش کے خلاف ہونے والے میچ میں وراٹ کوہلی کو سنچری مکمل کرنے کے لیے 26 رنز درکار تھے جبکہ انڈیا کو جیت کے لیے بھی اتنے ہی رنز چاہیے تھے۔  ایسے میں دوسرے سرے پر کھیلنے والے کے ایل راہل نے رنز نہ بنا کر کوہلی کو سنچری مکمل کرنے میں مدد کی اور کوہلی نے میچ جیت کر مین آف دی میچ کا انعام حاصل کیا۔ یہ ان کی ون ڈے میں 48 ویں سنچری تھی۔ گذشتہ روز نیوزی لینڈ کے خلاف بھی انھیں سنچری کے لیے 13 رنز درکار تھے اور انڈیا کو جیت کے لیے بھی اتنے ہی رنز چاہیے تھے۔ دوسرے سرے پر کھیلنے والے رویندر جڈیجہ ان کو سنچری بنانے کا موقع دے رہے تھے لیکن وہ اپنی 49 ویں سنچری مکمل کرنے میں ناکام رہے۔ چیتن نامی ایک صارف نے کے ایل راہل کا بیان جلی حروف میں پوسٹ کرتے ہوئے لکھا کہ یہ ان کے لیے ہے جو کوہلی کو خودغرض کہتے ہیں۔ اس بیان کے مطابق کے ایل راہل نے کہا کہ ’میں نے ایک رن لینے سے منع کر دیا تو کوہلی نے کہا کہ اگر آپ سنگل نہیں لیں گے تو لوگ کہیں گے کہ ہم اپنی ذاتی ریکارڈ کے لیے کھیل رہے ہیں تو ہم نے کہا کہ ہم لوگ آسانی کے ساتھ جیت رہے ہیں آپ اپنی سنچری مکمل کریں۔‘


Summary: جو لگی بندھی کپتانی تاحال بابر اعظم کرتے چلے آ رہے ہیں، اس سے نمایاں ہو رہا ہے کہ وہ سب کچھ ڈریسنگ روم سے ہی طے کر کے نکلتے ہیں اور زمینی حقائق لاکھ بدلتے رہیں، وہ اپنے پلان اے سے ذرا سا بھی انحراف نہیں کرتے۔ پڑھیے سمیع چوہدری کا کالم۔

سمیع چوہدری کا کالم: ’کپتان بابر اعظم کب نمودار ہوں گے؟‘

اب اگرچہ سیمی فائنل کی دوڑ میں پاکستانی امیدیں مدھم پڑ رہی ہیں مگر پوائنٹس ٹیبل جس ہلچل کا شکار ہے، یہ یقینی ہے کہ لو ابھی تک بجھی بھی نہیں ہے۔ اور اس تناظر میں افغانستان کے خلاف معرکہ انتہائی اہمیت کا حامل ہو چکا ہے۔  دوسری جانب افغانستان نے انگلینڈ کو مات کرنے کے بعد تمناؤں کا جو معیار اپنے لیے طے کر چھوڑا تھا، کیویز کے خلاف وہ پورا ہونے سے کوسوں دور رہ گیا۔ اس کا سبب افغان بیٹنگ سے کہیں زیادہ ناقص فیلڈنگ اور ٹاس کے مرحلے پہ فیصلہ سازی کا خلجان تھا۔  ابتدائی تین میچز کی پے در پے ناکامیوں کے بعد امام الحق بھی فارم میں واپس آئے اور آسٹریلیا کے خلاف ایک اچھی اننگز کھیلی۔ مگر انھیں یہ بھی غور کرنا ہو گا کہ ان کی اس اننگز کا ٹیم کو فائدہ تبھی ہو سکتا تھا اگر وہ ففٹی سینچری میں بدل پاتی اور سٹرائیک ریٹ بھی ٹیم کی ضروریات کے مطابق ڈھل پاتا۔  ایک اور مثبت پہلو محمد رضوان کی مستقل مزاجی ہے جو اکیلے ہی نہ صرف مڈل آرڈر کا بوجھ ڈھوتے آ رہے ہیں بلکہ ٹاپ آرڈر کی عدم جارحیت کی بھی تلافی کرنے میں کوشاں رہتے ہیں۔ لیکن ان کے تسلسل سے فائدہ اٹھانے کے لیے ٹاپ آرڈر کو بھی فوری اپنے سٹرائیک ریٹ پہ نظرِثانی کی ضرورت ہے۔ اب اگر پاکستان کو باقی ماندہ مہم جوئی سے اپنے شائقین کی امیدیں جواں رکھنا ہیں تو سب سے اہم پہلو بابر اعظم کی اپنی فارم ہے جو اس ورلڈ کپ میں کہیں بھی مکمل روانی میں دکھائی نہیں دیے۔ انڈیا کے خلاف اکلوتی ففٹی میں بھی ان کی اننگز تفکرات سے لیس تھی اور کسی بھی مرحلے پہ وہ بولرز کو دباؤ میں نہیں لا پائے۔  اگر یہاں بابر اعظم اپنی نمبرون انٹرنیشنل رینکنگ سے انصاف کر پائے تو پاکستان کے امکانات کا پلڑا بھاری ہو سکتا ہے۔ بلاشبہ افغان بولنگ پاکستان کے لیے امتحان بن سکتی ہے کہ چنائی کی پچ عموماً سپنرز کے لیے سازگار رہا کرتی ہے اور افغانستان کا سپن ڈیپارٹمنٹ یقیناً اس ایونٹ کے تمام شرکا میں سے بہترین ہے۔  قیادت کے محاذ پہ بھی بابر اعظم کو اپنا کھیل بہت بہتر کرنے کی ضرورت ہے۔ نہ صرف یہ سمجھنا اہم ہے کہ ٹاس جیت کر پہلے بیٹنگ کیوں ضروری ہے بلکہ یہ بھی ذہن نشین کرنا ہو گا کہ تاحال اس ورلڈ کپ میں دوسری اننگز کی اوس ایک واہمے کے سوا کچھ ثابت نہیں ہوئی۔ اور پریشر میچز میں ہمیشہ سکور بورڈ پہ جڑا مجموعہ ہی مفید ثابت ہوا کرتا ہے۔ جو لگی بندھی کپتانی تاحال بابر اعظم کرتے چلے آ رہے ہیں، اس سے نمایاں ہو رہا ہے کہ وہ سب کچھ ڈریسنگ روم سے ہی طے کر کے نکلتے ہیں اور زمینی حقائق لاکھ بدلتے رہیں، وہ اپنے پلان اے سے ذرا سا بھی انحراف نہیں کرتے۔


جنوبی افریقہ کے ہاتھوں شکست کے بعد کیا دفاعی چیمپیئن انگلینڈ کی ورلڈ کپ کی امیدیں ختم ہو گئیں؟

دفاعی چیمپین انگلینڈ کی چار میچوں میں تیسری شکست نے اسے دم بخود کر دیا ہے۔ لیکن جنوبی افریقہ کے ہاتھوں اسے جس ہزیمت کا سامنا رہا وہ اپنے آپ میں ایک ریکارڈ ہے۔  اگرچہ انگلینڈ سیمی فائنل میں پہنچنے کی دوڑ سے باہر نہیں ہوئی ہے لیکن یہ پے در پے شکست نے بظاہر اس کے اوسان خطا کر دیے ہیں اور اسے اس دوڑ سے باہر سمجھا جا رہا ہے۔  پھر افغانستان کے ہاتھوں شکست نے اسے نئے سرے سے سوچنے پر مجبور کر دیا لیکن جنوبی افریقہ کی ٹیم کل ممبئی میں کچھ دوسرے ہی ارادے سے اتری تھی۔ جنوبی افریقہ کے لیے کپتانی کے فرائض انجام دینے والے ایڈن مارکرم نے کہا کہ انھیں اس وقت حیرت ہوئی جب انگلینڈ نے ٹاس جیت کر انھیں بیٹنگ کی دعوت دی۔ وہ اپنے ٹاس جیتنے کی صورت میں بھی پہلے بیٹنگ چاہتے تھے کیونکہ ممبئی کے وانکھیڑے سٹیڈیم کی گرمی میں وہ اپنے کھلاڑیوں کو بہت زیادہ ایکسپوز نہیں کرنا چاہتے تھے۔ تاہم انھوں نے کہا کہ چونکہ انگلینڈ ہدف کا تعاقب کرنا پسند کرتی ہے اس لیے شاید انھوں نے یہ فیصلہ کیا۔ بہر حال جب جنوبی افریقہ پہلے بیٹنگ کرنے کے لیے اتری اور دوسری ہی گیند پر رواں ورلڈ کپ کے تین میچوں میں دو سنچریاں سکور کرنے والے ڈی کاک صرف چار رنز بنا کر ٹوپلی کی گیند پر آؤٹ ہو گئے تو ایسا لگا کہ انگلینڈ نے درست فیصلہ کیا ہے۔ دوسری جانب مارکو جانسین نے تین چوکے اور چھ چھکوں کی مدد سے 75 رنز بنائے اور ناٹ آوٹ رہے۔ کلاسین آخری اوور کی پہلی گیند پر آوٹ ہوئے اور اس وقت تک 394 رنز بن چکے تھے اور ہدف 400 کے پار جاتا نظر آ رہا تھا لیکن آخری اوور میں صرف پانچ رنز بن سکے تاہم جنوبی افریقہ نے انگلینڈ کے سامنے 400 رنز کا ایک مشکل ہدف رکھا۔ دفاعی چیمپیئن انگلینڈ کی اس بری شکست کا سوشل میڈیا پر چرچا ہے۔ ای ایس پی این کرک انفو نے لکھا کہ انگلینڈ کی اپنے ٹائٹل کا دفاع کرنے کی امید ایک دھاگے سے لٹکی ہے۔ اس کے جواب میں کسی نے ’دلبرداشتہ‘ ہونے کا اظہار کیا تو کسی نے اس اسے انگلینڈ کی ’خراب کارکردگی‘ قرار دیا۔ کرکٹر دلیپ سر دیسائی کے بیٹے صحافی راجدیپ سردیسائی نے لکھا کہ ’ٹورنامنٹ سے پہلے میں نے انڈیا بمقابلہ انگلینڈ کو (فلم لگان 2.0) کے طور پر فائنل کے لیے چنا تھا۔ ورلڈ کپ میں دو ہفتے ہی گزرے ہیں کہ دفاعی چیمپین انگلینڈ تھکی ہوئی نظر آ رہی ہے اور ان کی ہمت بہت تیزی سے جواب دے رہی ہے۔ یہ زبردست ہزیمت تھی۔ شروع میں میرا بلیک ہارس جنوبی افریقہ تھی۔ اب وہ ٹائٹل کے لیے سنجیدہ دعویداروں میں سے ایک ہے۔ وہ تمام ٹیموں میں درمیانی اوورز کے بہترین پاور ہاؤس ہیں۔‘


Summary: سجاد کو ہر دن مزدوری کے دوران بھاری سیمنٹ اور بجری کا مکسچر بلاکس میں ڈالنا پڑتا ہے۔ مگر شام کو وہ اپنا شوق پورا کرنے دریا کے کنارے جمناسٹکس کی پریکٹس کرتے ہیں۔

ثمر باغ کے ہنرمند نوجوان: ’مزدوری مجبوری ہے اور جمناسٹکس میرا جنون‘

یہ کہنا ہے خیبر پختونخوا کے علاقے ثمر باغ کے نوجوان سجاد کا جو دن میں ایک بلاک فیکٹری میں مزدوری کے بعد شام کو جمناسٹکس کلب جاتے ہیں۔  ہر دن مزدوری کے دوران انھیں بھاری سیمنٹ اور بجری کا مکسچر بلاکس میں ڈالنا پڑتا ہے۔ مگر شام کو وہ اپنا شوق پورا کرنے دریا کے کنارے جمناسٹکس کی پریکٹس کرتے ہیں۔   ان کے ساتھ لگ بھگ 40 دیگر لڑکے روزانہ شام کو اپنے اپنے کاموں سے فارغ ہو کر دریا کے کنارے جمناسٹک کی پریکٹس کرتے ہیں۔  سوشل میڈیا پر سجاد کی ایک ایسی ویڈیو وائرل ہوئی جس میں وہ ڈبل سمر سالٹ اور ٹرپل ٹوئسٹ جمپ میں اپنی مہارت دکھاتے ہیں۔ اس ویڈیو کے بارے میں معلوم کیا تو بتایا گیا کہ یہ ثمر باغ کے نوجوان ہیں جنھوں نے ایک جمناسٹکس کلب بنایا ہے۔  جب وہ پشاور میں جمناسٹکس سیکھ رہے تھے تو ’دل میں یہ خیال آتا تھا کہ ثمر باغ میں باقی لڑکے بھی اس طرف آئیں اور اس کی ایک وجہ تو یہ تھی کہ بیشتر علاقوں میں بیروزگاری کی وجہ سے نوجوان نشے کے عادی ہو جاتے ہیں۔ میرا ایک مقصد یہ بھی تھا کہ بچوں کو نشے سے بچا سکوں۔‘ وہ بتاتے ہیں کہ لڑکے باقی چار کرتب نہیں کر پاتے، جیسے ڈبل سمر سالٹ یا ٹرپل ٹوئسٹ۔ ’اس میں لینڈنگ میں کم ہی لوگ مہارت حاصل کر پاتے ہیں۔ سجاد اس میں ماہر ہے لیکن سارا دن مزدوری کرنے کے بعد جب یہاں پریکٹس کے لیے آتا ہے تو اس میں توانائی نہیں ہوتی، وہ جسم پر زور لگاتا ہے۔‘  جمناسٹکس کلب ایک چھوٹے سے ہال میں قائم کیا گیا ہے جو ایک چھوٹی مارکیٹ میں واقع ہے۔ اس کلب میں چھوٹے بچوں سے لے کر 20 سال تک کے لڑکے پریکٹس کرتے ہیں۔  سجاد نے بی بی سی کو بتایا کہ ان کے والد وفات پا چکے ہیں جس کی وجہ سے وہ صرف چھٹی جماعت تک تعلیم حاصل کر سکے۔ ’چھ بھائی اور چار بہنوں میں سے صرف ایک بھائی سکول جاتا ہے، باقی سب کوئی نہ کوئی مزدوری کرتے ہیں۔‘ وہ کہتے ہیں کہ ’جمناسٹکس کا شوق تو بچپن سے ہی تھا۔ گھر میں کچھ نہ کچھ کرتب کرتا رہتا تھا۔ ایک دن ٹی وی پر جمناسٹکس دیکھ کر مجھے حوصلہ ملا اور میں اسے توجہ سے دیکھنے لگا۔‘ وہ ٹی وی میں دکھائی جانے والی جمناسٹکس خود گھر میں کرنے لگے۔ ’ایک دن دوست نے بتایا کہ یہاں ایک جمناسٹکس کلب بنا ہے وہاں جا کر دیکھو۔ اس کلب میں جب آیا تو ثنا اللہ سے ملاقات ہوئی اور یہاں انھوں نے میری تربیت کی۔ اس کے بعد میں یہ مشکل ڈبل سمرسالٹ اور ٹرپل ٹوئسٹ جمپ سیکھ گیا۔ میری کوشش ہے کہ اس کھیل میں اپنا نام پیدا کروں اور اگر میری طرف توجہ دی گئی تو مجھے یقین ہے کہ میں بہت اچھی کارکردگی دکھا سکتا ہوں۔‘


’پاکستان زندہ باد‘ کا نعرہ لگانے سے روکنے کی ویڈیو: ’پولیس اہلکار انڈیا میں سب لوگوں کی نمائندگی نہیں کرتا‘

اس گفتگو پر مشتمل ویڈیو جمعے کے دن انڈیا میں کرکٹ ورلڈ کپ کے دوران پاکستان اور آسٹریلیا میچ کے بیچ وائرل ہوئی جس میں دعوی کیا گیا کہ بنگلورو کے ایم چناسوامی میں تعینات ایک انڈین پولیس اہلکار نے ایک پاکستانی مداح کو ’پاکستان زندہ باد‘ کا نعرہ لگانے سے روکا۔ اس وجہ سے یہ کہنا مشکل ہے کہ آیا اس ویڈیو میں پیش آنے والا واقعہ درست ہے اور آیا انڈین پولیس اہلکار نے کسی پاکستانی مداح کو پاکستان کے حق میں نعرے بلند کرنے سے خود روکا۔ انڈین کرکٹ بورڈ کی جانب سے بھی اب تک کوئی موقف سامنے نہیں آ سکا۔ انھوں نے مزید لکھا کہ ’یہ شخص تمام انڈین شہریوں کی نمائندگی نہیں کرتا۔ لیکن اس کی طرف سے اس پرستار کو ایسا کرنے سے روکنے کی جو بھی وجہ بتائی گئی ہے، وہ درست نہیں ہے۔ یہ قانونا درست نہیں ہے۔ سکیورٹی اہلکاروں کی تعیناتی کا مقصد لوگوں کے لیے کھیل سے لطف اندوز ہونے کا ماحول بنانا ہے۔ انھیں ہمیں اس وقت یہ احساس کرانا چاہیے کہ کرکٹ لوگوں کو ساتھ لانے کا ایک ذریعہ ہے۔اور ہر ناظر کو بین الاقوامی ٹورنامنٹ کے دوران اپنی ٹیم کی حوصلہ افزائی کا حق ہے۔ آئی سی سی اور بی سی سی آئی کو اس معاملے کی تحقیقات کرنی چاہیے تاکہ ہر کوئی ورلڈ کپ کے میچوں سے لطف اندوز ہو سکے اور یہ سب کے لیے محفوظ جگہ بن سکے۔‘ انڈیا میں مان امن سنگھ چنا نامی ایک صارف نے اس ویڈیو پر رد عمل دیتے ہوئے لکھا: ’کتنی احمقانہ بات ہے اور یہ سب شرمناک حد تک جا رہا ہے۔ آپ ایک پاکستانی مداح کو پاکستان زندہ باد کے نعرے لگانے سے کیسے روک سکتے ہیں؟‘ سدھارتھ نامی ایک سوشل میڈیا صارف نے لکھا: ’ذرا تصور کریں کہ اگر کسی پاکستانی سٹیڈیم میں ایک انڈین سپورٹر کو پاکستانی پولیس والے نے بھارت ماتا کی جے کا نعرہ لگانے سے روکا اور اسے پاکستان زندہ باد کا نعرہ لگانے کی اجازت دی، تو کیا آپ کو اس سے کوئی پریشانی نہیں ہوگی؟‘ پاکستانی ناظرین کی عدم موجودگی کے لحاظ سے یہ ورلڈ کپ پاکستان کے لیے اب تک کا مشکل ترین ورلڈ کپ کہا جا رہا ہے۔ آسٹریلیا کے میچ سے قبل انڈیا کے ساتھ ہونے والے میچ کے دوران پاکستانی وکٹ کیپر اور بلے باز محمد رضوان کو ’جے شری رام‘ کے نعروں کا بھی سامنا کرنا پڑا اور پی سی بی نے شائقین کی جانب سے اس ناروا رویے کی شکایت آئی سی سی سے کی ہے جبکہ ایک انڈین وکیل نے محمد رضوان کی جانب سے میدان میں نماز ادا کرنے پر آئی سی سی سے شکایت کی ہے۔


’مگر جو کوتاہی ابتدا سے ہوئی‘: سمیع چوہدری کا کالم

ایشیا کپ سے اب تک شاہین آفریدی اپنی بہترین کارکردگی ظاہر نہیں کر پا رہے تھے اور اس کا خمیازہ ٹیم کے مجموعی نتائج میں نمایاں ہو رہا تھا۔ مگر جب شاہین اپنی اصل کو لوٹے، تب تک باقی پرزے اپنی جگہ سے سرک چکے تھے اور جمود ایک بار پھر ٹوٹنے سے رہ گیا۔ اس ٹورنامنٹ میں تاحال پاکستان کے تین نمایاں المیے رہے تھے کہ ٹاپ آرڈر اپنے حصے کا بار نہیں اٹھا رہا تھا، شاہین آفریدی اپنی اصل تاثیر پیدا نہیں کر پا رہے تھے اور شاداب خان مڈل اوورز میں اپنا کردار نبھانے سے قاصر رہے تھے۔  بنگلورو میں پاکستان نے شاداب خان کے المیے کا حل یہ نکالا کہ انھیں آرام دے دیا گیا اور اسامہ میر کا ورلڈ کپ ڈیبیو ہوا۔ اور شاہین آفریدی کی بولنگ میں بھی اب تک جو کسر رہی تھی، اس کی بھی بھرپور تلافی ہوتی نظر آئی۔ جس پچ پہ بولرز کے لیے کوئی جائے پناہ نہ تھی، وہاں وہ دن کے سب سے مؤثر بولر ٹھہرے۔ یہاں شاہین تو اپنی اصل کو لوٹے مگر ان کے باقی سبھی ساتھی رستہ بھٹک گئے۔ اس کے برعکس ڈیوڈ وارنر کا کیچ ڈراپ ہونے کی دیر تھی کہ پاکستانی فیلڈرز کے شانے جھکتے چلے گئے، چہرے مرجھانے لگے اور شامت کو گویا نوشتۂ دیوار سمجھ لیا گیا۔ اس کے بعد ساری پاکستانی بولنگ بے رہروی کی ایک رو میں بہتی چلی گئی۔ اس بے خودی کے ہنگام پاکستان یہ حقیقت بھی نظر انداز کر بیٹھا کہ بنگلورو کی اس بے جان پچ میں جہاں بولرز کے لئے وحشت کا سامان تھا اور باؤنڈریز کی طوالت جس قدر مختصر تھی، یہاں اچھی بولنگ کے خلاف بھی سوا تین سو کے لگ بھگ سکور ہونا ہی تھا۔  مگر وارنر کا کیچ ڈراپ ہونے کے بعد پاکستانی کیمپ پہ جو پژمردگی طاری ہوئی، پے در پے لائن و لینتھ کی جو کوتاہیاں برتی گئیں اور پھر بابر اعظم جس دفاعی خول میں جا گھسے، وہاں سے واپس آنے کو کوئی معجزہ ہی درکار تھا۔  یہ بات عقل سے بالاتر ہے کہ جہاں دیگر اٹیک پہ یلغار ہونے کے بعد اسامہ میر بھی بے اثر ثابت ہو رہے تھے، وہاں دن کے سب سے مفید بولر افتخار احمد کا کوٹہ پورا کروانا ضروری کیوں نہیں سمجھا گیا؟ اس سارے اٹیک میں سے افتخار واحد بولر تھے جو تند خو وارنر اور مارش کے لیے مسلسل معمہ بنے رہے، مگر بابر اعظم نے ان کا کوٹہ مکمل کروانے کی بجائے اپنے لگے بندھے حساب کتاب پہ عمل پیرا رہنا مناسب سمجھا۔ وہ تو بھلا ہو شاہین آفریدی کا، کہ چار سو سے بھی سوا کسی ریکارڈ مجموعے کی سمت بڑھتی آسٹریلوی یلغار کا رستہ روک دیا اور ان کی تقلید میں دیگر پاکستانی بولرز کے بھی حواس کچھ بحال ہوئے۔


پاکستان کو آسٹریلیا سے 62 رنز سے شکست: ’ہم بابر اعظم کا فلاپ شو آخر کب تک دیکھتے رہیں گے؟‘

بینگلورو میں ورلڈ کپ کے 18ویں میں آج پاکستان کو آسٹریلیا نے 62 رنز سے شکست دے دی ہے اور یوں پاکستان اب پوائنٹس ٹیبل پر پانچویں پوزیشن پر آ گیا ہے۔ افتخار احمد نے بھی آتے ہی جارحانہ انداز اپنایا اور اپنی اننگز میں تین چھکے لگائے، تاہم انھیں زیمپا نے ایل بی ڈبلیو کر دیا۔ پاکستان کی وکٹیں اس کے بعد سے یکِ بعد دیگرے گرنا شروع ہوئیں اور آخری اوورز میں کوئی بھی بلے باز کریز پر رکنے میں ناکام رہا۔ اس میچ کے آغاز سے پہلے سب کی نظریں شاہین شاہ آفریدی پر ٹکی ہوئی تھیں کیونکہ وہ اس ٹورنامنٹ میں اچھا آغاز فراہم کرنے میں ناکام رہے ہیں، تاہم آج وہ بہتر فارم میں نظر آئے اور آغاز میں ہی ڈیوڈ وارنر کا کیچ نکالنے میں کامیاب ہوئے لیکن اسامہ میر  نے ایک آسان کیچ چھوڑ دیا۔  یہاں سے پاکستانی بولرز کی وہ درگت بننی شروع ہوئی کہ ایک موقع پر ایسا معلوم ہو رہا تھا کہ آسٹریلیا پاکستان کے خلاف 400 سے زیادہ رنز بنانے میں کامیاب ہو جائے گا۔  آسٹریلوی اوپنرز ڈیوڈ وارنر نے 163 اور مچل مارش نے 121 رنز کی شاندار اننگز کھیل کر آسٹریلیا کو ایک ایسی بنیاد فراہم کی جس کے بعد باقی بلے بازوں کی جانب سے ایک اچھی شراکت بھی انھیں 400 رنز تک پہنچا سکتی تھی۔  وارنر اور مارش کے درمیان پہلی وکٹ پر 259 رنز کی شراکت داری قائم ہوئی جو کہ پاکستان کے خلاف ورلڈکپ میں کسی بھی وکٹ پر سب سے بڑی شراکت داری ہے۔ اس شراکت کو توڑنے والے شاہین آفریدی نے 34 ویں اوور میں پہلے مچل مارش اور پھر گلین میکسویل کو اوپر تلے دو گیندوں پر آؤٹ کر کے پاکستان کا بولنگ میں کم بیک کرنے کی راہ ہموار کی۔ صحافی شاہد ہاشمی کا کہنا تھا کہ ’پاکستان کو آسٹریلیا کے خلاف آخری 20 اوورز میں 168 رنز درکار تھے جبکہ سری لنکا کے خلاف اس موقع پر 173 رنز چاہیے تھے لیکن سعود شکیل نے ایک خراب شاٹ کھیلی اور افتخار اور رضوان ایل بی ڈبلیو ہو گئے۔‘ اکثر صارفین کا کہنا تھا کہ پاکستان ڈراپ کیچز کے باعث اس صورتحال کا شکار ہوا اور بولنگ میں پاکستان نے 30 سے 40 رنز زیادہ دیا جس کا ٹیم کو نقصان ہوا۔ اسی طرح ایک صارف نے اس ورلڈ کپ میں کپتانوں کی بیٹنگ اوسط بھی لکھی اور بابر اعظم کی چار میچوں کے بعد اوسط صرف 20 رنز تھی۔  کرکٹ کمنٹیٹر ہرشا بھوگلے نے ایکس پر لکھا کہ آسٹریلیا کے لیے یہ ایک بہترین میچ تھا لیکن پاکستان کے سامنے بہت سارے سوالات اب بھی موجود ہیں جن میں بابر کی ناقص فارم، وکٹیں حاصل کرنے میں ناکامی اور نئی گیند سے اچھی بولنگ کرنا شامل ہیں۔


امپائر کا وائیڈ نہ دینے کا فیصلہ جس سے کوہلی کو سنچری مکمل کرنے کا موقع ملا

ورلڈ کپ کے گذشتہ روز کے میچ میں انڈیا نے بنگلہ دیش کے خلاف سات وکٹوں سے فتح حاصل کی۔ مگر اس دوران یہ بات زیرِ بحث رہی کہ امپائر رچرڈ کیٹلبرو کے وائیڈ نہ دینے کے فیصلے سے وراٹ کوہلی کو اپنی سنچری مکمل کرنے کا موقع ملا۔ یہ اس وقت ہوا جب انڈین ٹیم دوسری اننگز میں 257 کے ہدف کا تعاقب کر رہے تھے۔ تین وکٹوں کے نقصان پر انڈیا کا سکور 255 تھا۔ انڈیا کو جیت کے لیے دو رنز درکار تھے مگر کوہلی کی سنچری میں تین رنز باقی تھے۔  بنگلہ دیشی سپنر نسیم احمد کے اوور کی پہلی گیند لیگ سائیڈ سے کیپر کے گلووز میں گئی مگر امپائر نے مسکراتے ہوئے اس پر وائیڈ کا اشارہ نہیں دیا۔  سوشل میڈیا پر متعدد صارفین نے تبصرہ کیا ہے کہ کیٹلبرو کے فیصلے سے کوہلی کو سنچری مکمل کرنے کا موقع ملا۔ اس معاملے پر امپائر بھی تنقید کی زد میں آئے ہیں۔  ورلڈ کپس میں آٹھ سال بعد آنے والی کوہلی کی تیسری سنچری اور انڈیا کی یہ فتح سوشل میڈیا پر بھی زیرِ بحث ہیں۔  میچ کے بعد کوہلی کے ساتھ بیٹنگ کرنے والے بلے باز کے ایل راہل نے کہا کہ وہ چاہتے تھے کوہلی سنگل نہ لیں اور اپنی سنچری مکمل کریں۔ ’وارٹ کچھ کنفیوژڈ تھے۔ انھوں نے کہا میں سنگل نہ لے کر اچھا نہیں لگوں گا۔ یہ ورلڈ کپ ہے۔ میں نہیں چاہتا یہ تاثر جائے کہ میں صرف اپنا ریکارڈ مکمل کرنا چاہتا ہوں۔ پھر میں نے انھیں کہا کہ میں سنگل نہیں لوں گا۔‘ امپائر کی جانب سے وائیڈ نہ دینے کا فیصلہ بھی بحث کا موضوع بنا ہوا ہے جس پر وشال مشرا نامی صارف نے لکھا کہ ’رچرڈ کیٹلبرو کرکٹ کی تاریخ کے ایک بہترین امپائر ہیں۔‘  ان کے مطابق یہ ’بے تکی بات ہے کہ لوگ ان پر یہ الزام عائد کر رہے ہیں کہ انھوں نے کوہلی کو فائدہ پہنچانے کے لیے وائیڈ نہیں دی۔ امپائر تو نئے قواعد پر عمل پیرا تھے جن کے بارے میں ایسا لگتا ہے کہ لوگوں کو معلوم نہیں ہے۔‘ کوہلی کی سنچری سے قبل وائیڈ نہ دینے کے فیصلے کا ممکنہ تعلق سنہ 2022 میں ایم سی سی کے کرکٹ قواعد میں کی جانے والی تبدیلی سے ہوسکتا ہے۔  ایم سی سی کے ایک بیان میں کہا گیا کہ ’جدید کھیل میں بیٹرز پہلے سے کہیں زیادہ بال کرائے جانے سے قبل اپنی پوزیشن تبدیل کرتے ہیں۔ ایسے میں یہ بہت ہی ناانصافی پر مبنی سمجھا جائے گا کہ اگر کسی ایسی بال کو وائیڈ قرار دیا جائے جو اس جگہ سے گزرے جہاں بلے باز پہلے کھڑا تھا۔‘


اگر شاہین بھی اپنی اصل کو لوٹ آئے: سمیع چوہدری کا کالم

لیکن نسیم شاہ کی انجری کے ہنگام یہ کسی کے گمان میں بھی نہ تھا کہ شاہین آفریدی بھی میگا ایونٹ میں یوں بے اثر سے ہو رہیں گے۔ اب جو شاہین پاکستانی اٹیک کی قیادت کر رہے ہیں، وہ کسی بھی زاویے سے ویسی تاثیر ظاہر نہیں کر پا رہے جو ان کا خاصہ تھی۔ جو فُل لینتھ یارکرز ان سوئنگ ہوا کرتے تھے، اب وہ فل ٹاس بن رہے ہیں اور نئی گیند کے ساتھ کوئی کاٹ پیدا نہ کرنے کے باوجود، شاہین اپنی لینتھ کو کھینچنے سے گریزاں نظر آتے ہیں۔ شاہین کی ابتدائی وکٹوں سے جو سہولت دیگر بولرز کو میسر ہوا کرتی تھی، وہ بھی مفقود ہو رہی ہے اور بوجھ ہے کہ بڑھتا ہی چلا جاتا ہے۔ ایسا نہیں ہے کہ شاہین وکٹیں نہیں لے رہے، حال ہی میں انھوں نے پاکستان کی تاریخ کا ایک اور ریکارڈ اپنے نام کیا ہے کہ متواتر ڈیڑھ درجن سے زیادہ میچز میں کہیں بھی ایسا نہیں ہوا کہ وہ وکٹ سے محروم رہے ہوں مگر ان کی وکٹیں تب نمایاں ہو رہی ہیں جب تک حریف مڈل آرڈر سکور بورڈ پر حاوی ہو چکا ہوتا ہے۔ شاہین کی کہانی سے کہیں زیادہ الم شاداب خان کی فارم میں بھرے ہیں جو سال بھر سے زیادہ گزر جانے کے بعد بھی ون ڈے کرکٹ میں جدوجہد کرتے دکھائی دے رہے ہیں۔ ان کی گوگلی مخالف بلے بازوں کے لیے تر نوالہ بن رہی ہے، یارکرز فل ٹاس بن رہے ہیں اور بیک آف لینتھ سہل ہاف ٹریکرز کا روپ دھار چکی ہے۔  پاکستان کے لیے تیسرا بڑا عقدہ ٹاپ آرڈر کی کوتاہ ہمتی ہے جہاں امام الحق اپنے انفرادی اہداف کی تگ و دو میں یوں منہمک ہیں کہ عموماً ٹیم کے مفادات پسِ پشت رہ جاتے ہیں اور پاور پلے کا بوجھ بھی مڈل آرڈر پر منتقل ہو جاتا ہے۔ جبکہ مڈل آرڈر لوئر مڈل آرڈر کی پست قامتی کا ازالہ کرنے کی خواہش میں احتیاط کے حصار میں جکڑا نظر آتا ہے۔  پیٹ کمنز آگاہ ہیں کہ اس قدر ناتواں آغاز کے بعد ان کی ٹیم کو اپنے باقی ماندہ تمام مقابلے جیتنا ہوں گے ورنہ سیمی فائنل تک رسائی کا خواب حسرت میں بدل جائے گا۔ پھر نوید یہ بھی ہے کہ بہترین مڈل آرڈر بلے باز اور آف سپن کرنے والے ٹریوس ہیڈ بھی پاکستان کے خلاف میچ کے لیے دستیاب ہو چکے ہوں گے۔  اگر شاداب خان کو کھلانا ناگزیر ٹھہرا اور وہ بھی اپنی بہتر فارم میں آ گئے تو آسٹریلوی مڈل آرڈر کا امتحان تو لیں گے۔ اور اگر شاہین آفریدی بھی اپنے اصل کو لوٹ آئے تو پھر یہ ناممکن نہیں کہ پاکستان کی تازہ مہم جوئی کسی بھی ٹیم کے لئے ناقابلِ تسخیر ہو ٹھہرے۔


اور ورلڈ کپ 'زندہ' ہو گیا: سمیع چوہدری کا کالم

افغانستان کی اس تاریخی فتح نے نہ صرف گلوبل ایونٹ کو رعنائی بخشی بلکہ اپنی طرح کے دیگر ناتوانوں کی امیدوں کو بھی جِلا بخشی کہ اگر نظم و ضبط برقرار رہے، جذبات چڑھنے نہ پائیں اور ہمت ہمراہ ہو تو کوئی بھی چوٹی ناقابلِ تسخیر نہیں ہوا کرتی۔ نیدرلینڈز جب ورلڈ کپ کوالیفائرز کھیل رہی تھی تو اپنے کئی اہم ترین کھلاڑیوں سے محروم تھی کہ وہ کاؤنٹی کرکٹ کے معاہدوں میں بندھے تھے اور کاؤنٹی چیمپئن شپ کے کڑے مرحلے پہ کوئی بھی منتظم اپنے کلیدی مہروں کو آزاد کرنا گوارا نہیں کر رہا تھا۔ مگر اس کے باوجود انھوں نے سکاٹ لینڈ کو شکست دی، یقینی فیورٹ آئرلینڈ کو مات کیا اور ویسٹ انڈیز کو چاروں خانے چِت کر کے اس عالمی سٹیج تک رسائی حاصل کی۔ کپتان سکاٹ ایڈورڈز اپنی اپروچ میں اس قدر واضح تھے کہ ورلڈ کپ سے پہلے ہی بتا رہے تھے، ’ہمیں اسوسی ایٹ نہ کہا جائے، ہم یہاں مسابقتی کرکٹ کھیلنے آئے ہیں۔‘ نیدرلینڈز جب ورلڈ کپ کوالیفائرز کھیل رہی تھی تو اپنے کئی اہم ترین کھلاڑیوں سے محروم تھی کہ وہ کاؤنٹی کرکٹ کے معاہدوں میں بندھے تھے اور کاؤنٹی چیمپئن شپ کے کڑے مرحلے پہ کوئی بھی منتظم اپنے کلیدی مہروں کو آزاد کرنا گوارا نہیں کر رہا تھا۔ مگر اس شکست میں بھی یہ عیاں تھا کہ اگر ڈچ بیٹنگ کسی روز اپنی بولنگ کا ساتھ نبھا گئی تو کوئی نہ کوئی بڑی ٹیم منہ کے بل ضرور گر پڑے گی۔ اور پھر ون ڈے فارمیٹ کے علاوہ ٹی ٹونٹی میں اپ سیٹ کرنا ڈچ کرکٹ کے لئے کوئی نئی بات تو تھی نہیں۔ بالآخر گزشتہ ٹی ٹونٹی ورلڈ کپ میں بھی پاکستان کی سیمی فائنل تک رسائی نیدرلینڈز ہی کی مرہونِ منت تھی۔ ہر ورلڈ کپ سے پہلے ماضی کے فاتحین اور کرکٹ لیجنڈز اپنے چار فیورٹ سیمی فائنلسٹس کی پیش گوئی کیا کرتے ہیں۔ یہاں آغاز پہ، جنوبی افریقہ لگ بھگ کسی بھی پیش گوئی کا حصہ نہ تھی مگر سری لنکن بولنگ کی بے مثال درگت بنانے اور آسٹریلین بیٹنگ کو تگنی کا ناچ نچانے کے بعد ٹیمبا باوومہ کی ٹیم واضح طور پہ سیمی فائنل کی سمت گامزن نظر آنے لگی تھی۔ جنوبی افریقہ کی بیٹنگ مہارت ابھی تک اپنے ٹاپ آرڈر کی ممنون رہی ہے اور ایڈورڈز کے بولنگ اٹیک نے پہلے پہل اسی ٹاپ آرڈر کا رستہ روکا۔ جب اوپر کی تین وکٹیں گر گئیں تو پھر مڈل آرڈر کے پاس بھی ڈچ بولنگ اور فیلڈنگ کے ڈسپلن کا کوئی جواب نہ تھا۔ چار روز پہلے تک یہ ورلڈ کپ شاید تاریخ کا سب سے بورنگ ایونٹ دکھائی دے رہا تھا مگر افغانستان اور نیدرلینڈز کی ہمت جواں ہوئی تو اب نہ صرف ہر فیورٹ کے لیے خطرے کی گھنٹی بج چکی ہے بلکہ ون ڈے ورلڈ کپ بھی اپنی کھوتی ہوئی معنویت پانے کو قدم بڑھا رہا ہے۔


کیا شاہین شاہ آفریدی وسیم اکرم کی طرح مؤثر اور خطرناک بولر ہیں؟

کیا پاکستانی فاسٹ بولر شاہین شاہ آفریدی وسیم اکرم کی طرح مؤثر اور خطرناک ہیں؟ ’اس بات سے قطع نظر کہ پاکستانی شائقین اور کچھ کرکٹ ماہرین شاہین شاہ آفریدی کی کتنی ہی تعریف کریں، مگر اُن کا اور وسیم اکرم کا کوئی موازنہ نہیں ہو سکتا۔‘ یہ بات انڈین ٹیم کے سابق کپتان اور کوچ روی شاستری نے حال ہی میں کہی ہے۔ روی شاستری نے مزید کہا کہ شاہین شاہ آفریدی سے زیادہ ڈرنے کی ضرورت نہیں ہے، شاہین وسیم اکرم نہیں ہیں۔ وہ ایک اچھا بولر ہے لیکن اس کی اتنی تعریف کرنے کی ضرورت نہیں ہے۔یہ کہنے میں کوئی حرج نہیں کہ وہ ایک ڈیسنٹ بولر ہے لیکن  کسی کو یہ کہنے پر مجبور کرنے کی ضرورت نہیں ہے کہ شاہین ایک ناقابل یقین بولر ہے۔‘ یہ بات کسی سے ڈھکی چھپی نہیں کہ پاکستانی شائقین شاہین شاہ آفریدی کی کافی عرصے سے تعریف کرتے آ رہے ہیں اور اُن کا ماننا ہے کہ آفریدی کے لیے ویراٹ کوہلی اور روہت شرما کو آؤٹ کرنا کوئی مشکل کام نہیں۔ مگر احمد آباد کی پچ کوئی بہانہ نہیں ہو سکتی کیونکہ شاہین پچھلے دو میچوں میں کچھ خاص نہیں کر سکے، جو حیدرآباد میں کھیلے گئے تھے، اس کے باوجود کہ پاکستانی ٹیم نے حیدرآباد میں ہی پریکٹس کی اور وہاں کافی وقت گزارا۔ آسٹریلیا کے خلاف وہاں کھیلے گئے پریکٹس میچ میں بھی شاہین زیادہ وکٹیں حاصل نہیں کر سکے تھے۔ ذرا وسیم اکرم اور شاہین شاہ کے اعدادوشمار پر ایک نظر ڈالیں اور آپ دیکھیں گے کہ دونوں میں بہت فرق ہے۔ پہلی بات تو یہ کہ وکٹوں کی تعداد بہت زیادہ ہے اور شاہین آفریدی کو ممکنہ طور پر اس کے قریب پہنچنے سے پہلے طویل عرصے تک اپنے عروج پر بولنگ کرنی ہو گی۔ دوسری بات یہ کہ کوئی بھی کم میچوں میں اچھی اوسط رکھ سکتا ہے لیکن وسیم اکرم جیسا بولر ہی 100 سے زائد ٹیسٹ اور 300 سے زائد ون ڈے میچوں میں اتنی بہترین اوسط برقرار رکھ سکتا ہے۔ اس سے قبل سال 2020 میں بھی ایک پاکستانی چینل نے شاہین شاہ اور نسیم شاہ کا موازنہ وسیم اکرم اور وقار یونس کی جوڑی سے کیا تھا۔ تب وقار نے کہا تھا کہ ’انہیں جلدی نہیں کرنی چاہیے، یہ دونوں اچھے اور وکٹ لینے والے بولر ہیں لیکن وہ ابھی اس مقابلے کے قابل نہیں ہیں۔‘ تاہم سچ تو یہ ہے کہ پکچر ابھی باقی ہے اور وقت ہی بتائے گا کہ کیا وہ وسیم اکرم سے میچ کر پاتے ہیں۔ لیکن اس کے لیے انھیں کم از کم ایک دہائی تک پوری فٹنس کے ساتھ ٹاپ لیول پر بولنگ کرنی ہو گی۔


Summary: یہ حیران کن ہے کہ اولمپکس کا واحد کرکٹ میچ فرانس میں ہوا جہاں آج بھی کرکٹ میں دلچسپی نہیں پائی جاتی۔ اس میچ کے قوانین بھی کچھ مختلف تھے۔ ان کرکٹ ٹیموں کے کھلاڑیوں کی تعداد 11 نہیں 12 تھی۔

123 سال کے وقفے کے بعد کرکٹ اولمپکس 2028 میں شامل: جب کرکٹ پہلی اور آخری بار اولمپکس کا حصہ بنی

ادھر انگلینڈ اینڈ ویلز کرکٹ کورڈ کے سربراہ رچرڈ گولڈ کا خیال ہے کہ امریکہ میں اولمپکس کے ذریعے مردوں اور خواتین کی کرکٹ دنیا بھر میں دکھانے کا یہ ایک زبردست موقع ہے۔ ’مجھے کوئی شک نہیں کہ اولمپکس میں شمولیت سے خواتین کے کھیل کو ترقی ملے گی۔‘ چار سال بعد سنہ 1900 کے اولمپکس میں بھی کرکٹ کو شامل کیا گیا۔ یہ اولمپکس مقابلے فرانس کے دارالحکومت پیرس میں ہوئے۔ اولمپکس کی تاریخ میں صرف ایک بار کرکٹ میچ منعقد ہوا، وہ بھی اسی اولمپکس کے دوران۔ یہ حیران کن ہے کہ اولمپکس کا واحد کرکٹ میچ فرانس میں ہوا جہاں آج بھی کرکٹ میں دلچسپی نہیں پائی جاتی۔ پیرس میں منعقدہ اولمپکس میں 19 کھیلوں کے مقابلوں کا اہتمام کیا گیا، کرکٹ بھی ان میں شامل تھی۔ ٹورنامنٹ میں چار ٹیمیں شامل تھیں: نیدر لینڈز، بیلجیئم، برطانیہ اور فرانس۔ اس میچ کے قوانین بھی کچھ مختلف تھے۔ ان کرکٹ ٹیموں کے کھلاڑیوں کی تعداد 11 نہیں 12 تھی۔ آپ یہ بھی نوٹ کریں گے کہ اس وقت صرف ٹیسٹ کرکٹ تھی یعنی میچ پانچ دن پر محیط ہوتے ہیں لیکن اولمپکس میں یہ میچ صرف دو دن تک جاری رہا۔ اس کے لیے برطانیہ نے اپنی قومی ٹیم نہیں بھیجی بلکہ ایک مقامی کلب ’ڈیون اینڈ سمرسیٹ وانڈررز‘ نے برطانیہ کی نمائندگی کی۔ دراصل کلب کے کھلاڑی فرانس کے دورے پر تھے جن سے کہا گیا کہ وہ پیرس جا کر اولمپکس میں بھی حصہ لے لیں۔   یہ بھی حیران کن ہے کہ اس میچ کی فاتح ٹیم کو گولڈ میڈل نہیں ملا بلکہ برطانوی ٹیم کو چاندی کا تمغہ ملا اور فرانسیسی ٹیم کو کانسی کا تمغہ دیا گیا۔ پیرس اولمپکس میں یہ بھی فیصلہ کیا گیا تھا کہ سینٹ لوئس میں منعقد ہونے والے تیسرے اولمپکس کے دوران کرکٹ کو بھی شامل کیا جائے گا لیکن ایک بار پھر شرکت کرنے والے ممالک نہیں ملے اور اس کی وجہ سے کرکٹ کو مقابلے میں شامل کرنے کا منصوبہ منسوخ کرنا پڑا۔ اس کے بعد پھر کرکٹ کو اولمپکس میں شامل نہیں کیا گیا۔ ان دنوں صرف ٹیسٹ میچز ہوتے تھے۔ اولمپکس میں اتنے لمبے میچوں کا انتظام کرنا مشکل تھا۔ یہ خدشہ بھی تھا کہ مزید ٹیموں کی شرکت کے ساتھ یہ اور بھی طویل عرصے تک جاری رہے گا۔ اسی وجہ سے ایک طویل عرصے تک کرکٹ کو اولمپک گیمز سے باہر رکھا گیا۔ نئے کھیلوں کی شمولیت سے متعلق شرائط میں میزبان ملک میں اس کھیل کے بارے میں ایک کلچر ہونا بھی ضروری ہے۔ اس سے یہ بات بھی واضح ہے کہ ایک کھیل جو کسی اولمپکس میں شامل ہے اسے اگلے اولمپک کھیلوں میں بھی شامل کرنے کی ضرورت نہیں ہے۔


Summary: انڈیا میں جاری کرکٹ ورلڈ کپ کے 13ویں میچ میں ایک بڑا اپ سیٹ اس وقت ہوا جب ون ڈے رینکنگ میں 9ویں نمبر کی ٹیم افغانستان نے دفاعی چیمپیئن اور ’فیورٹس‘ انگلینڈ کو 69 رنز سے شکست دی۔

کرکٹ ورلڈ کپ: ٹورنامنٹ کی تاریخ میں افغانستان کی مسلسل شکست کا سلسلہ دفاعی چیمپیئن انگلینڈ کے خلاف فتح کے ساتھ تمام ہو گیا

انڈیا میں جاری کرکٹ ورلڈ کپ کے 13ویں میچ میں ایک بڑا اپ سیٹ اس وقت ہوا جب ون ڈے رینکنگ میں 9ویں نمبر کی ٹیم افغانستان نے دفاعی چیمپیئن اور ’فیورٹس‘ قرار دیے جانے والے انگلینڈ کو 69 رنز سے شکست دی۔  انگلینڈ کی تین اہم وکٹیں حاصل کرنے والے مجیب الرحمان کو ’میچ کا بہترین کھلاڑی‘ قرار دیا گیا، جنھوں نے یہ ایوارڈ افغانستان میں زلزلے سے متاثرہ لوگوں کے نام کیا۔  جبکہ راشد خان نے اس اہم میچ میں سپورٹ کے لیے دلی والوں کا شکریہ ادا کیا جنھوں نے سٹیڈیم میں افغانستان کی عمدہ کارکردگی کو سراہا۔ جہاں دلی میں افغانستان میں کی اس تاریخی جیت پر ٹیم کو کافی سراہا جا رہا ہے وہیں ورلڈ کپ میں دوسری شکست پر انگلینڈ کی کارکردگی پر سوالیہ نشان لگ گیا ہے۔  اوپنرز رحمان اللہ گرباز اور ابراہیم زدران نے 114 رنز کی شراکت کے ساتھ ٹیم کو بہترین آغاز دیا تاہم مڈل اوورز میں عادل رشید کی تین وکٹوں نے رن ریٹ پر بریک لگائی۔  جواب میں انگلینڈ کو پہلا جھٹکا دوسرے اوور میں لگا جب فضل حق فاروقی نے اوپنر جونی بیئرسٹو کو ایل بی ڈبلیو کیا۔ اس کے بعد سے انگلش بیٹنگ سنبھل نہ پائی اور یکے بعد دیگرے اس کی وکٹیں گِرتی چلی گئیں۔   انگلینڈ کی ٹیم 41ویں اوور میں 215 رنز پر آل آؤٹ ہوئی اور یوں افغانستان نے 69 رنز سے یہ میچ جیت لیا۔  سوشل میڈیا پر ایک طرف افغانستان کو سراہا جا رہا ہے تو دوسری طرف انگلش ٹیم کے لیے رواں ورلڈ کپ کے دوران بڑھتی مشکلات بیان کی جا رہی ہیں۔  انھوں نے کہا کہ انگلینڈ کو آج بولنگ اور بیٹنگ دونوں میں مار پڑی۔ ’نیوزی لینڈ اور افغانستان دونوں نے انگلینڈ کو بُری طرح شکست دی ہے۔ اب ان کے پاس مزید غلطیوں کی گنجائش نہیں۔‘ مظہر ارشد نے بتایا کہ افغانستان کو ورلڈ کپ کے گذشتہ مقابلوں میں 14 بار شکست ہوئی تھی مگر اب ہار کا سلسلہ دفاعی چیمپیئن انگلینڈ کے خلاف بڑی فتح سے تھم گیا ہے۔  کمٹیٹر ہرشا بھوگلے نے اسے افغان کرکٹ تاریخ کا ’سب سے بڑا لمحہ‘ قرار دیا جبکہ شعیب اختر نے تبصرہ کیا کہ یہ ٹیم ’جدید دور کی کرکٹ کھیلتی ہے۔ یہ آپ پہلے 10 اوورز میں ان کی بیٹنگ سے دیکھ سکتے ہیں۔ یہاں سیکھنے کو بہت کچھ ہے۔‘ افغان فین وژمہ ایوبی نے آج سٹیڈیم میں سپورٹ پر انڈین شائقین کا شکریہ ادا کیا ہے۔ سوشل میڈیا پر افغانستان کے ایک نوجوان فین کی تصویر بھی گردش کر رہی ہے جو اس فتح پر آبدیدہ ہوگیا اور اسے مجیب سے ہاتھ ملاتے دیکھا جا سکتا ہے۔  اس میچ کے بعد پوائنٹس ٹیبل پر نظر دوڑائی جائے تو اب ایک، ایک جیت کے ساتھ انگلینڈ پانچویں جبکہ افغانستان چھٹے نمبر پر ہے۔


Summary:
میچ سے پہلے بابر اعظم نے کہا تھا کہ وہ ان مقابلوں کی یکطرفہ تاریخ سے آگاہ تھے اور ان کے بقول ہر سلسلے کو کہیں نہ کہیں تو رکنا ہی ہوتا ہے۔ مگر یہ کس نے سوچا تھا کہ ریکارڈ شکنی تو درکنار، یہ ٹیم شکست میں ذرا
  سا بھرم بھی نہ بچا پائے گی۔ پڑھیے سمیع چوہدری کا کالم۔

سمیع چوہدری کا کالم: محتاط آغاز نے انجام خراب کر دیا

کرکٹ کی تاریخ کے کامیاب ترین کپتان مہندرا سنگھ دھونی تھے جن کی قیادت میں انڈیا نے تینوں آئی سی سی ٹائٹلز جیتے۔ دھونی کہا کرتے تھے کہ کامیابی کے لیے خوف کو بُھلا رکھنا اور احتیاط کو پسِ پشت ڈالنا ضروری ہوتا ہے۔ احمد آباد کی یہ پچ حیدرآباد یا دہلی کی طرح رنز کی برسات سے لیس نہیں تھی مگر غور طلب پہلو یہ تھا کہ یہاں نئی گیند کے ساتھ قطعی کوئی سیم، سوئنگ یا سپن بھی دستیاب نہیں تھی۔ اور ون ڈے کرکٹ میں پہلا پاور پلے ہی وہ موقع ہوتا ہے جہاں فیلڈنگ پابندیوں کے طفیل ٹاپ آرڈر کو جرات مندانہ کرکٹ کھیلنے کی سہولت دستیاب ہوتی ہے۔  مڈل اوورز کی بیٹنگ میں بھی پاکستان نے خوبی اسی کو جانا کہ پہلے تیس اوورز میں کسی طرح سے وکٹیں بچا رکھی جائیں اور ساری توجہ پارٹنرشپ جوڑنے پہ مرکوز رہی۔ اس بِیچ یہ بھی ملحوظِ نظر نہ رہا کہ یہ پارٹنرشپ جوڑی کس رن ریٹ پہ جا رہی ہے؟ اننگز تمام ہونے پر کلدیپ یادیو بھی سنجے منجریکر کو یہی بتاتے پائے گئے کہ پاکستانی بلے باز کوئی پیش رفت کرنا ہی نہیں چاہ رہے تھے۔ شاید ٹیم میٹنگ میں ہی طے کر لیا گیا تھا کہ بس کسی نہ کسی طرح یادیو اور جدیجا کے اوورز گزار لینا ہی غنیمت ہو گی۔ مگر روہت شرما کی کپتانی قابلِ داد تھی کہ عین اسی لمحے وہ محمد سراج کو اٹیک میں واپس لائے اور پرانی گیند کے ساتھ انھوں نے کراس سیم بولنگ شروع کی۔ ان کی رفتار کے تغیر اور کٹرز نے بابراعظم کے دفاع میں دراڑ ڈال دی اور اس کے بعد دوسرے کنارے سے جب بمراہ حملہ آور ہوئے تو انہدام کا اک ایسا دروازہ کھلا کہ جسے بند کرنے کی کوئی ترکیب پاکستان کو سجھا کے نہ دی۔  یہ ممکن تھا کہ اگر پاکستانی ٹاپ آرڈر یوں مدافعانہ خول میں محصور نہ ہو رہتا اور نئی گیند کے ساتھ کچھ مثبت اپروچ سے بیٹنگ کر لی جاتی تو مڈل آرڈر پہ اس قدر توقعات کا بوجھ ہی نہ پیدا ہوتا اور پاکستان پونے تین سو کے لگ بھگ ایک قابلِ قدر مجموعہ تشکیل دینے میں کامیاب رہتا۔ بلاشبہ انڈیا تینوں شعبوں میں پاکستان سے بہتر ٹیم تھی اور یقیناً فیورٹ بھی تھی مگر پاکستان کی کم مائیگی اس قدر بھی متوقع نہ تھی کہ کوئی لڑائی لڑے بغیر ہی ہتھیار پھینک ڈالے گی اور یوں بازی گنوا دے گی۔ میچ سے پہلے بابر اعظم نے کہا تھا کہ وہ ان مقابلوں کی یکطرفہ تاریخ سے آگاہ تھے اور ان کے بقول ہر سلسلے کو کہیں نہ کہیں تو رکنا ہی ہوتا ہے۔ مگر یہ کس نے سوچا تھا کہ ریکارڈ شکنی تو درکنار، یہ ٹیم شکست میں ذرا سا بھرم بھی نہ بچا پائے گی۔


Summary: ورلڈکپ کے اتنے بڑے میچ میں پاکستان کی ٹیم کا ایک اچھی پوزیشن پر آنے کے باجود ڈھیر ہو جانا کئی سوالات کو جنم دیتا ہے۔ یہ اس لیے بھی غیر معمولی تھا کیونکہ چار روز قبل حیدرآباد میں پاکستان نے سری لنکا کا 345 رنز کا ہدف باآسانی چار وکٹوں کے نقصان پر حاصل کر لیا تھا۔

اچانک ایسا کیا ہوا جس نے 300 رنز کی امید کو 191 آل آؤٹ میں بدل دیا؟

یہ اس لیے بھی غیر معمولی تھا کیونکہ چار روز قبل حیدرآباد میں پاکستان نے سری لنکا کا 345 رنز کا ہدف باآسانی چار وکٹوں کے نقصان پر حاصل کر لیا تھا۔ ورلڈکپ کے اتنے بڑے میچ میں پاکستان کی ٹیم کا ایک اچھی پوزیشن پر آنے کے باجود ڈھیر ہو جانا کئی سوالات کو جنم دیتا ہے۔  بابر بھی نصف سنچری بنانے کے بعد گیند کو تھرڈ مین کی جانب گائیڈ کرنے گئے اور ایک آسان گیند پر ایک بہت اہم موقع پر اپنی وکٹ گنوا دی اور یہیں سے پاکستان ٹیم کا مڈل آرڈر ایک ایک کر کے پویلین جانے لگا اور پاکستان صرف 200 رنز بھی عبور کرنے میں ناکام رہا۔  انڈین بولنگ کی خاص بات آغاز میں ہی اس بات کو بھانپنا تھا کہ یہ وکٹ بیٹنگ کے لیے اچھی ہے اس لیے یہاں فاسٹ بولرز کو وکٹ سے کوئی مدد حاصل نہیں ہو گی اس لیے انھوں نے کراس سیم بولنگ، کٹرز اور سلو ڈیلیوریز کا استعمال کرنا شروع کیا۔  اب اس تمام صورتحال میں سوشل میڈیا صارفین پاکستان ٹیم میں تبدیلیوں کے خواہاں ہیں۔ پاکستان ٹیم کو ایک مسئلہ بیچ کے اوورز میں وکٹیں حاصل کرنے کے ہے کیونکہ اس کے سپنرز اچھی بولنگ کروانے میں ناکام ہیں، اس لیے آنے والے میچوں میں اسامہ میر کو ٹیم میں شامل کرنے کی بات ہو رہی ہے۔ پاکستان کے سابق ٹیسٹ اوپنر اور چیف سیلیکٹر محمد وسیم نے اس بارے سوش میڈیا پلیٹ فارم ایکس (سابقہ ٹوئٹر) پر لکھا کہ ’لوگوں کو یہ محسوس ہو رہا ہے کہ پاکستان ٹیم پہلے 30 اوورز میں کنٹرول میں تھی لیکن میرے خیال میں پاکستان نے میچ پہلے 30 اوورز میں ہی ہارا ہے۔‘ کرکٹ تجزیہ کار اور کمنٹیٹر ہرشا بھوگلے نے پاکستان کی بیٹنگ اننگز کے بعد لکھا کہ ’یہ بہت کم وقت میں انتہائی غیر معمولی انداز میں وکٹیں گری ہیں۔ سراج کی وکٹ کے باعث مزید وکٹوں کے لیے دروازہ کھلا اور انڈین بولنگ میں ہمیشہ سے ہی ایسا کرنے کی صلاحیت تھی۔ انھوں نے روہت شرما کی کپتانی کی بھی تعریف کی۔ ان کے علاوہ ناصر حسین کا کمنٹری پر یہ بھی کہنا تھا کہ ’پاکستان نے اپنے لیے بہت بڑا ہدف سوچ رکھا تھا، یہ پچ انگلینڈ بمقابلہ نیوزی لینڈ میچ سے مختلف تھی۔ پاکستان کو 280 کا ہدف رکھنا چاہیے نہ کہ 340 رنز کا۔‘ انڈیا کے سابق فاسٹ بولر ونکتیش پرساد نے لکھا کہ ’ایسا لگا کہ پاکستانی کھلاڑی بری طرح سے گھبرا گئے تھے۔‘ شاید یہ تجزیہ اس لیے بھی معقول ہے کیونکہ پاکستان ٹیم ایک لاکھ کے قریب تماشائیوں کے سامنے یہ میچ کھیل رہی تھی اور انڈیا میں ہونے والے اس میچ میں پاکستانی بلے باز ہدف سیٹ کرتے ہوئے ڈگمگا گئے۔


انڈیا ورلڈ کپ میں پاکستان کے خلاف تاحال ناقابلِ تسخیر، احمد آباد میں سات وکٹوں سے شکست دے دی

احمد آباد کے نریندر مودی کرکٹ سٹیڈیم میں ورلڈ کپ میں اپنے تیسرے میچ میں انڈیا نے پاکستان کو سات وکٹوں کے بھاری مارجن سے شکست دے دی ہے اور پاکستان کی جانب سے دیا گیا 192 رنز کا ہدف 31ویں اوور میں پورا کر لیا ہے۔ احمد آباد کے نریندر مودی کرکٹ سٹیڈیم میں ورلڈ کپ میں اپنے تیسرے میچ میں انڈیا نے پاکستان کو سات وکٹوں کے بھاری مارجن سے شکست دے دی ہے اور پاکستان کی جانب سے دیا گیا 192 رنز کا ہدف 31ویں اوور میں پورا کر لیا ہے۔ انڈین فاسٹ بولر جسپریت بمرا کو میچ کا بہترین کھلاڑی قرار دیا گیا ہے۔ انھوں نے اپنے سات اوورز میں صرف 19 رنز دیے تھے اور شاداب خان اور محمد رضوان کی وکٹیں حاصل کی تھیں۔  پاکستان کے 192 رنز کے ہدف کے تعاقب میں انڈیا نے صرف 14 اوورز میں 100 رنز بنا لیے ہیں اور اس کے صرف دو کھلاڑی آؤٹ ہیں۔ دوسری جانب، روہت شرما کی نصف سنچری بھی مکمل ہو گئی ہے اور انڈیا اس میچ میں پاکستان کو بڑی شکست دینے کے قریب ہے۔ انڈیا کی جانب سے کپتان روہت شرما اور وراٹ کوہلی مثبت بیٹنگ کرتے ہوئے انڈیا کو سات اوورز کے اختتام پر 54 رنز تک لے گئے ہیں۔  پاکستان نے 191 رنز کے دفاع میں آغاز میں متعدد چوکوں کے بعد انڈیا کی پہلی وکٹ گرا دی ہے اور شبمن گل آؤٹ ہو کر پویلین لوٹ گئے ہیں۔  پاکستان کی جانب سے کپتان بابر اعظم سب سے زیادہ 50 رنز بنا سکے جبکہ ان کا ساتھ دینے والے محمد رضوان نے 49 رنز بنائے۔ انڈیا کی جانب سے جسپریت بمرا، محمد سراج، ہارڈک پانڈیا، کلدیپ یادو اور روندرا جڈیجا نے دو، دو کھلاڑیوں کو آؤٹ کیا۔  پاکستانی ٹیم نے صرف 32 رنز پر سات وکٹیں گنوا دی ہیں اور اب پاکستان کا 200 رنز کے اندر آؤٹ ہونے کا امکان بڑھ گیا ہے۔ تاہم محمد سراج کی جانب سے بابر اعظم کو بولڈ کیا گیا اور پھر لائن لگ گئی۔ اگلے سات اوورز میں پاکستان نے مزید چار وکٹیں گنوا دیں اور یوں اب پاکستان کے لیے ایک اچھے ٹوٹل تک پہنچانے بھی مشکل دکھائی دے رہا ہے۔ بمرا اور کلدیپ یادو نے مڈل اوورز میں پاکستانی بیٹنگ کو گھٹنے ٹیکنے پر مجبور کر دیا ہے اور اس وقت پاکستان کے سات کھلاڑی آؤٹ ہو چکے ہیں۔ افتخار احمد نے آتے ہی پہلے کلدیپ یادو کو چوکا لگایا لیکن پھر ان کی گیند پر بولڈ ہو گئے۔ انھوں نے صرف چار رنز بنائے اور اس وقت پاکستان کی بیٹنگ مشکلات کا شکار دکھائی دے رہی ہے۔  اس وقت پاکستان کا سکور 125 ہے اور اس کے دونوں اوپنرز پویلین لوٹ چکے ہیں۔ پاکستان کو مڈل اوورز میں ایک طویل شراکت کی ضرورت ہے اور انڈین سپنرز جڈیجا اور کلدیپ یادو اچھی بولنگ کا مظاہرہ کر رہے ہیں۔


انڈیا بمقابلہ پاکستان: اعصاب کی جنگ، کرکٹ کے گراؤنڈ میں

لیکن انڈیا بمقابلہ پاکستان ایک ایسا میچ ہوتا ہے جہاں ماضی کی کارکردگی جیت کی ضامن نہیں ہوتی۔ یہ مہارت، تیاری، حکمت عملی اور سب سے بڑھ کر اعصاب کی جنگ کا آخری امتحان ہوتا ہے۔ وہ اپنی اننگز کو خاموشی سے آگے بڑھاتے ہیں، تقریباً ایسے جیسے وہ دوسروں کی نظروں سے چھپ رہے ہیں۔ اس سے پہلے کہ ان کے مخالفین کو اندازہ ہو کہ کیا ہو رہا ہے، ان کا سکور 50 یا 60 تک پہنچ چکا ہوتا ہے اور پھر وہ اپنی مرضی سے چوکے، چھکے مارنے لگ جاتے ہیں۔ وہ میدان میں بھی نہایت پرسکون رہتے ہیں اور پریشان نہیں ہوتے، چاہے میچ کیسا ہی چل رہا ہو۔ پاکستان کے بولرز سری لنکا کے خلاف بہت اچھی کارکردگی نہیں دکھا سکے تھے، اور ٹیم کی فیلڈنگ بھی بری رہی تھی۔ لیکن انڈیا کے خلاف میچ ایک ایسا تھیٹر ہے جہاں ہر کھلاڑی اپنی بہترین کارکردگی دینا چاہتا ہے۔ اور یہی وہ تحریک ہے جو ہر پاکستانی بولر چاہتا ہے۔ انڈین کپتان اکیلے ہی میچ کو پاکستان سے چھیننے کی صلاحیت رکھتے ہیں۔ وہ ایک اوپنر ہیں جو جم کر کھیلتے ہیں اور میچ کے آخر تک کھیل کر اسے ختم کرنا پسند کرتے ہیں۔ دائیں ہاتھ سے کھیلنے والے اس بلے باز نے سنہ 2019 میں پانچ سنچریاں بنائی تھیں، کسی بھی بلے باز کی ورلڈ کپ میں سب سے زیادہ سنچریاں۔ لیکن اب ایسا نہیں ہے۔ آج انڈیا کے پاس قابل رشک باؤلنگ لائن اپ ہے جو پاکستانی بیٹنگ کو زیر کرنے کی صلاحیت رکھتی ہے۔ جہاں شامی کنٹرولڈ جارحیت پر یقین رکھتے ہیں، وہیں سراج کا ہتھیار ان کی رفتار ہے۔ لیکن اگر نریندر مودی سٹیڈیم کی وکٹ سپن کرتی ہے تو انڈیا تینوں فاسٹ بولرز کے ساتھ نہیں جا سکتا۔ سپن کے شعبے میں کلدیپ یادیو ایک نئی دریافت ہیں۔ ٹیم میں ان کی واپسی سنسنی خیز رہی ہے۔ ایشیا کپ کے میچ میں انھوں نے پاکستانی بلے بازوں کے لیے بہت مشکلات پیدا کی تھیں اور پانچ وکٹوں کے ساتھ میچ کا اختتام کیا۔ اور یہ میچ انڈیا 228 رنز کے شاندار مارجن سے جیتا۔ اس کے بعد جدیجا اور تجربہ کار سپنر آر اشون ہیں جو اپنی بہترین گیند بازی سے پاکستان کی اننگز کو بریک لگا سکتے ہیں۔ لیکن ٹِرک صحیح کمبینیشن میں ہے کہ روہت تین تیز گیند بازوں اور دو سپنروں کے ساتھ جاتے ہیں یا تین سپنروں اور دو تیز گیند بازوں کے ساتھ، یہ ایک مشکل فیصلہ ہوگا۔ ٹیموں کو اپنی حکمت عملی کو فائن ٹیون کرنے کے لیے آخری لمحے تک انتظار کرنا پڑے گا۔ دریں اثنا، اس میں کوئی شک نہیں کہ شائقین کو کرکٹ کا ایک اچھا کھیل دیکھنے کو ملے گا۔


اگر پاکستان اسے جنگ نہ سمجھے: سمیع چوہدری کا کالم

مگر انڈیا آسٹریلیا میچ چنائی کی سست پچ پہ کچھ ایسی سنسنی پیدا نہ کر پایا جو پہلی گیند سے بھی پہلے پاک انڈیا مقابلوں کے ہمراہ ہوا کرتی ہے۔ اگرچہ ون ڈے ورلڈ کپ کی یکطرفہ تاریخ کے پیشِ نظر اب تک یہ جوش ماند پڑ جانا چاہئے تھا مگر گلوبل ایونٹ کی 48 سالہ تاریخ کے باوجود اس مقابلے کی دلچسپی جوں کی توں ہے۔ اور جب یہ امر بھی ملحوظِ نظر رکھا جائے کہ انڈین بولنگ ڈچ اور لنکن اٹیک سے کہیں دشوار چیلنج ہو گا تو پاکستان کے امکانات کافی مدھم پڑتے نظر آتے ہیں کہ انجری سے واپسی کے بعد بمراہ بہترین فارم میں ہیں جبکہ ان کے ہمراہی محمد سراج کی لائن و لینتھ بھی حالیہ مہینوں میں کمال رہی ہے۔ لیکن پاکستان کے لیے بڑی دقت فی الحال شاہین آفریدی کی فارم ہے جو ایشیا کپ سے اب تک اپنا بہترین ظاہر نہیں کر پائے۔ پچھلے کچھ برسوں سے شاہین کا وطیرہ رہا ہے کہ وہ نئی گیند کے ساتھ فُل لینتھ پہ یارکرز اور ان سوئنگ کے ہمراہ حملہ آور ہوتے ہیں اور یہ ان کی ابتدائی کامیابیوں کی کلید بھی رہا ہے۔ مگر پچھلے کچھ عرصے میں وہ نئی گیند سے ویسی ان سوئنگ حاصل نہیں کر پا رہے جو بلے بازوں کے لئے خطرہ بن پائے۔ اور یہ دقت تب سوا ہو جاتی ہے جب بلے بازوں کی جوابی جارحیت کے باوجود شاہین اپنی لینتھ کو کھینچنے سے گریزاں رہتے ہیں۔ سری لنکا کے خلاف میچ میں بھی یہی کچھ ہوا۔ پاکستان کے لیے اس سے بھی بڑا عقدہ سپنرز کی کم مائیگی رہا ہے۔ شاداب خان متواتر ٹی ٹونٹی کھیلنے کے بعد ابھی تک ون ڈے کرکٹ کے اسرار و رموز سے شناسا نہیں ہو پائے اور صحیح لائن لینتھ کی کھوج میں بھٹکتے نظر آتے ہیں۔  جبکہ انڈیا کی قوت پیس بولنگ کے علاوہ سپن ڈیپارٹمنٹ میں بھی نمایاں نظر آتی ہے۔ جس طرح سے رویندرا جدیجا اور کلدیپ یادو نے آسٹریلوی بلے بازوں کو چاروں خانے چِت کیا، اس سے ظاہر ہوتا ہے کہ اس انڈین ٹیم کے سبھی شعبے اپنی کمال مہارت سے سرگرمِ عمل ہیں۔  لیکن پاکستان کے لیے خوش کن پہلو یہ ہے کہ پچھلے چند برس کے اعدادوشمار میں اگر لیفٹ آرم سپن کے خلاف ٹیموں کی اوسط کا جائزہ لیا جائے تو پاکستان اوّلین نمبر پہ ہے جہاں اس کی اوسط 82 رنز کے لگ بھگ ہے اور یہ دوسرے درجے پہ کھڑی ٹیم کے اوسط سے بھی دوگنا ہے۔ دونوں ٹیمیں اپنے پہلے دو دو میچز جیت چکی ہیں اور یہاں ایک دوسرے کی فتوحات کے آگے بند باندھنے کو میدان میں اتریں گی۔ سری لنکا کے خلاف ورلڈ کپ کی تاریخ کا سب سے بڑا ہدف طے کرنے کے بعد یہاں پاکستان کا مورال بھی بلند ہو گا اور ایسے پریشر میچز میں اعتماد کی فراوانی فیصلہ کن ثابت ہو سکتی ہے۔


Summary: سرد تعلقات کے باوجود انڈیا اور پاکستان کی کرکٹ کی تاریخ محبت، احترام اور دوستی کی کہانیوں سے بھری پڑی ہے۔ جیسے ایشیا کپ کے دوران پاکستانی فاسٹ بولر شاہین آفریدی نے انڈین بولر جسپریت بمرا کو ان کے نوزائیدہ بچے کے لیے تحفہ دیا۔

’انھوں نے اپنا بیٹ نکالا اور مجھے بچا لیا‘ انڈین اور پاکستانی کھلاڑیوں کی دوستی کی کہانی

جب بھی انڈیا اور پاکستان کی کرکٹ ٹیمیں میدان میں ٹکراتی ہیں، دنیا روایتی حریفوں کے درمیان کھیلوں کا سب سے سخت مقابلہ دیکھتی ہے۔ لیکن سرد تعلقات کے باوجود ان کی کرکٹ کی تاریخ دونوں ٹیموں کے درمیان محبت، احترام اور دوستی کی کہانیوں سے بھری پڑی ہے۔ گذشتہ ماہ ختم ہونے والے ایشیا کپ میں پاکستانی بولر شاہین آفریدی نے انڈین فاسٹ بولر جسپریت بمرا کو ان کے نوزائیدہ بچے کے لیے تحفہ دیا، جس کی ویڈیو سوشل میڈیا پر بہت زیادہ دیکھی گئی۔ اس اقدام اور تصویر نے پاکستانی اور انڈین شائقین دونوں کے دل جیت لیے۔ اسی طرح 2022 میں وائرل ہونے والی ایک تصویر میں انڈیا کی خواتین کی کرکٹ ٹیم پاکستانی کپتان بسمہ معروف کے بچے کو میدان سے باہر دیکھنے کے لیے اکٹھے ہوئے تھے۔ اس تصویر نے انٹرنیٹ پر دلوں کو پگھلا دیا تھا۔ سنہ 2012 کے بعد سے کرکٹ کی دونوں عظیم ٹیموں کے درمیان کوئی دو طرفہ سیریز نہیں ہوئی ہے۔ یہ ممالک صرف انٹرنیشنل کرکٹ کونسل کے ایونٹس اور ایشیا کپ میں ایک دوسرے کا سامنا کر چکے ہیں۔ اس سال یعنی سنہ 1947 کو غیر منقسم ملک کی کرکٹ ٹیم کے ایک کھلاڑی فضل محمود کو تقسیم کے دن 15 اگست کو انڈین شہر پونے میں ایک کیمپ میں شرکت کے لیے کہا گیا۔ آخر کار بدامنی کی وجہ سے کیمپ کو ختم کر دیا گیا، لیکن اس کے بعد ان کے اور ان کے انڈین ساتھی سی کے نائیڈو کے درمیان جو کچھ ہوا وہ تاریخی تھا۔ ’مجھے ٹرین میں چند انتہا پسندوں نے دیکھا جو مجھے نقصان پہنچانا چاہتے تھے، لیکن سی کے نائیڈو نے مجھے ان سے بچایا۔ اس نے اپنا بیٹ نکالا اور انھیں مجھ سے دور رہنے کو کہا۔‘ نائیڈو کو انڈیا میں کرکٹ کا علمبردار سمجھا جاتا ہے۔ فضل محمود پاکستان کے پہلے عظیم بولروں میں سے ایک تھے جو نئے بننے والے ملک میں پوسٹر بوائے بن گئے کیونکہ انھوں نے آزادی کے بعد اپنی ٹیم کو شروع سے بنایا تھا۔ پچھلے سال جب انڈین سپن بولر بشن سنگھ بیدی سکھوں کے گرودوارے جانے کے لیے پاکستان گئے تو پاکستان کرکٹ ٹیم کے ان کے ہم عصر پرانے دوست ان سے ملنے آئے تھے۔ ان کے سابق مخالف پاکستانی کوچ انتخاب عالم، جنھوں نے 1970 کی دہائی میں ملک کی ٹیم کی کپتانی کی تھی، بیدی کے لیے پرفارم کرتے ہوئے لوئس آرمسٹرانگ کا گانا ’وین دی سینٹس گو مارچنگ اِن‘ سنایا۔ انتخاب عالم انڈیا میں پیدا ہوئے اور تقسیم کے بعد پاکستان چلے گئے۔ وہ 2004 میں اپنی پیدائش گاہ واپس آئے، ایک مقامی انڈین کرکٹ ٹیم پنجاب کی کوچنگ کرنے والے پہلے غیر ملکی بن گئے۔ انڈین ٹیم کے سابق کپتان ویراٹ کوہلی اور پاکستانی کپتان بابر اعظم باقاعدگی سے ایک دوسرے کی تعریفیں کرتے رہتے ہیں۔


Summary: پاکستانی کرکٹ میزبان زینب عباس نے انڈیا جاری ورلڈکپ کے دوران اچانک ٹورنامنٹ چھوڑ کر انڈیا سے واپسی کے حوالے پہلی اپنے سوشل میڈیا اکاؤنٹس کے ذریعے ایک بیان جاری کیا ہے جس میں انھوں نے کہا ہے کہ وہ انٹرنیٹ پر شیئر کی جانے والی پوسٹس کے حوالے سے شرمندہ ہیں۔

’انڈیا سے ڈی پورٹ نہیں کیا گیا۔۔۔ پوسٹس کے باعث لوگوں کی دل آزاری پر شرمندہ ہوں: زینب عباس

پاکستانی کرکٹ میزبان زینب عباس نے انڈیا میں جاری ورلڈکپ کے دوران اچانک ٹورنامنٹ چھوڑ کر انڈیا سے واپسی کے حوالے سے پہلی بار اپنے سوشل میڈیا اکاؤنٹس کے ذریعے ایک بیان جاری کیا ہے جس میں انھوں نے کہا ہے کہ وہ انٹرنیٹ پر شیئر کی جانے والی پوسٹس کے حوالے سے شرمندہ ہیں۔  انھوں نے اپنے بیان میں کہا ہے کہ ’میں اس درد کے بارے میں بخوبی آگاہ ہوں جو میری شیئر کی گئی پوسٹس (ٹویٹس) کے باعث لوگوں کو ہوا اور میں اس پر شرمندہ ہوں۔‘  واضح رہے کہ آئی سی سی کی جانب سے انڈیا جانے والی پاکستانی میزبان زینب عباس کے حوالے سے اس وقت تنازع سامنے آنا شروع ہوا جب انڈین وکیل ونیت جندال نے اپنی  ٹویٹ میں زینب عباس پر انڈیا اور ہندو مخالف پیغامات لکھنے کا الزام عائد کیا تھا۔ اپنے ان الزامات  کے حوالے سے ونیت جندال نے پانچ اکتوبر کو اپنی ٹویٹ میں لکھا تھا کہ ایڈووکیٹ اور سماجی کارکن ونیت جندال کی جانب سے زینب عباس کے خلاف شکایت پولیس میں درج کر دی گئی ہے۔ جس میں سائبر سیل دہلی پولیس سے درخواست کی گئی ہے کہ زینب عباس کی جانب سے ہندو مذہب کے خلاف توہین آمیز ریمارکس اور انڈیا مخالف بیان دینے پر مقدمہ درج کرنے کی درخواست کی گئی ہے۔‘ خیال رہے کہ اس سے قبل ایسی اطلاعات گردش کر رہی تھیں کہ زینب عباس کو ڈی پورٹ کیا گیا ہے۔ تاہم آئی سی سی نے اس کی تردید کی تھی اور اپنے مختصر جواب میں آئی سی سی کے ایک ترجمان نے بی بی سی کو بتایا تھا کہ ’زینب عباس ذاتی وجوہات کی وجہ سے انڈیا سے واپس گئی ہیں، انھیں ڈی پورٹ کرنے کی اطلاعات درست نہیں۔‘ اس سے قبل، زینب عباس نے اپنے اس انتخاب پر خوشی کا اظہار کیا تھا اور دو اکتوبر کو انڈیا روانگی سے قبل انھوں نے ایکس (سابقہ ٹوئٹر) پر اپنے پیغام میں انتہائی خوشی کا اظہار کیا تھا اور ساتھ ہی لکھا تھا کہ سرحد کے دوسری پار سے مخالفت کے بجائے وہاں کے طور طریقوں اور تہذیب سے  ہمیشہ سے ایک دلچسپی رہی ہے۔۔۔ جہاں کھیل کے میدان میں ایک دوسرے کے حریف لیکن میدان سے باہر بھائی چارہ اور محبت موجود ہے۔ آئی سی سی نے تو اپنے بیان میں زینب عباس کے جانے کے فیصلے کو ذاتی وجوہات قرار دیا ہے تاہم اس سے قبل یہ اطلاعات سامنے آ رہی تھیں کہ  پاکستانی میزبان زینب عباس انڈیا میں اپنے خلاف دائر کردہ درخواستوں کے بعد ورلڈ کپ کو چھوڑ کر انڈیا سے واپسی کے لیے روانہ ہو گئی ہیں۔


ون ڈے کرکٹ کو نئی روح درکار ہے: سمیع چوہدری کا کالم

مارک نکولس کرکٹ کی معتبر آوازوں میں سے ایک ہیں۔ حال ہی میں وہ ایم سی سی کی سربراہی پر فائز ہوئے ہیں اور ان کا کہنا ہے کہ ون ڈے کرکٹ کو صرف ورلڈ کپ تک محدود کر دیا جائے اور دوطرفہ مقابلوں میں اس فارمیٹ سے احتراز برتا جائے۔  ٹی ٹونٹی کرکٹ کی آمد کے بعد سے ہر ون ڈے ورلڈ کپ پر ایک اضافی بوجھ بھی لاد دیا جاتا ہے کہ وہ اپنے ساتھ ساتھ مختصر طرز کی کرکٹ کے ایک روزہ دورانئے کی بقا کا جواز بھی پیدا کرے اور یقینی بنائے کہ صرف ٹی وی ریٹنگز ہی نہیں، ٹکٹوں کی فروخت بھی عروج پر رہے۔ افتتاحی میچ میں انگلینڈ کی ٹیم سلیکشن منطق سے بالاتر تھی۔ انگلش بولنگ اور بٹلر کی قیادت اس سے بھی بدتر رہی۔ اور یوں نیوزی لینڈ نے ایک مناسب ہدف کا ٹھٹھہ اڑا کر رکھ دیا۔ پاکستان کے خلاف ڈچ بولنگ نے شروع میں ایک اپ سیٹ کی امید سی پیدا کی مگر ڈچ بیٹنگ اس توقع کا بوجھ اٹھا نہ پائی۔  اس کا نتیجہ یہ ہوا کہ کئی ایک انجریز دیکھنے کو ملیں اور بیشتر ٹیمیں اپنے کلیدی چہروں کے بغیر گلوبل ایونٹ تک پہنچی۔ سو، اگر انجریز کے بادل یوں ہر ٹیم پہ منڈلا رہے ہوتے تو شاید زیادہ مسابقتی کرکٹ دیکھنے کو مل سکتی تھی۔  تاحال چنئی کے سوا باقی سبھی وینیوز پر رنز کی گنگا بہتی رہی ہے اور جب حالات یوں بلے بازی کی جانبداری کر رہے ہوں، تب یکطرفہ مقابلے زور پکڑتے ہیں اور کمزور ٹیموں کے امکانات ماند تر ہو جاتے ہیں۔ سو، ابھی تک سری لنکا، بنگلہ دیش اور افغانستان کہیں کوئی حیرت کا سامان پیدا نہیں کر پائے۔  افغانستان کی کرکٹ پچھلے چند برسوں سے بہت پُرجوش رہی ہے اور ان سے توقعات جوڑنے والوں کی تعداد بھی روز بروز بڑھوتری پر مائل ہے مگر ابھی تک وہ بڑے ایونٹس میں کسی بھی حریف کے لیے لمحۂ فکریہ بننے سے گریزاں ہے کہ راشد خان بھی ٹاپ ٹیموں کے خلاف وہ ہتھیار نہیں بن پائے جو ٹی ٹونٹی فرنچائز کرکٹ میں ان کی شہرت ہو چلی ہے۔ اور اگرچہ سری لنکا اپنی بولنگ کے طفیل پہلے ہی پریشان تھا، ورلڈ کپ سے عین پہلے ہسارنگا کی انجری نے اس پہ ایک اور گھاؤ ڈال چھوڑا ہے۔ جبکہ بنگلہ دیشی کرکٹ اپنے انتظامی مسائل اور غیر منطقی ٹیم سلیکشن کے سبب اس بار بھی کوئی تاثیر پیدا کرنے سے محروم نظر آتی ہے۔  مارک نکولس کی تجویز بھلے کتنی ہی نامعقول کیوں نہ دکھائی دے، ان کے خدشات بہرحال بجا ہیں اور تاحال یہ ورلڈ کپ ان کا جواب دینے سے قاصر رہا ہے۔ مگر عین ممکن ہے کہ شیڈول جوں جوں آگے بڑھے، شاید پچز کے مزاج میں کچھ بدلاؤ آئے، بلے بازوں کی یکطرفہ برتری کم پڑے اور شاید چھوٹی ٹیمیں بھی کوئی اپ سیٹ رچا کر اس فارمیٹ میں نئی روح پھونک سکیں۔


جب ٹیسٹ میچ میں پاکستان سے شکست پر انڈین تماشائیوں نے اپنی ہی ٹیم پر حملہ کیا

’سرحد کا دروازہ جب اس طرح سے کھول دیا گیا تو اس صلائے عام پر تقریباً 20 ہزار ہندوستانی دوڑے۔ بہت سے لوگ (شائقین کرکٹ) تو امرتسر سے سائیکلوں پر لاہور جاتے دیکھے گئے۔‘  ڈھاکا (موجودہ بنگلہ دیش)، بہاول پور، لاہور، پشاور اور کراچی میں ہوئے ان میچوں پر وزڈن کا تبصرہ تھا کہ: ’کسی بھی طرف سے پہل کرنے کے لیے تیار نہ ہونے کے باعث سیریز  برابر ہوئی۔ تمام پانچ ٹیسٹ تاریخ میں پہلی بار ڈرا ہوئے۔ شکست کا خوف دونوں ٹیموں کے ذہنوں میں سرفہرست رہا اور ایسا لگتا ہے کہ جب تک دونوں ممالک کو یہ احساس نہیں ہو جاتا کہ ٹیسٹ میچ ہارنا وہ تباہ کن سانحہ نہیں ہے جس کا وہ تصور کرتے نظر آتے ہیں، ان کے درمیان کھیل عملی طور پر غیر دلچسپ رہنے کا امکان ہے۔‘ ’کئی بازاروں میں ان مہمانوں کے لیے چائے پانی کا اہتمام عام ہوتا۔ سڑکوں پر لوگ اجنبیوں کو بھی آواز دے دے کر بلاتے، دو روز بعد تو یہ کیفیت ہو گئی کہ بچے بھی کھیل کھیل میں بڑوں کی نقل میں اس طرح کے جملے دہرانے لگے ’جی آئیاں نوں، جی صدقے‘ اور یہ میلا چار روز تک رہا۔‘ مصنف سریش مینن کا کہنا ہے 1955 میں ہزاروں شائقین کراچی ایئرپورٹ پر انڈین کرکٹرز کے استقبال کے لیے جمع ہوئے۔ جب بھی ہندوستانی کھلاڑی دورہ پاکستان کے دوران خریداری کرنے جاتے تو دکاندار اکثر ان سے پیسے لینے سے انکار کر دیتے۔ سرحد پر فوجیوں کی نقل و حرکت سے تناؤ میں اضافہ ہوا تو 1987 میں جنرل ضیا الحق جے پور ٹیسٹ میچ  دیکھنے اور   انڈین  وزیر اعظم راجیو گاندھی سے ملاقات کے لیے جا پہنچے۔ اس سے تناو  کم ہوا اور ورلڈ کپ کی مشترکہ میزبانی کے لیے فضا سازگار ہوئی۔  دو کرکٹ ناولوں کے مصنف رچرڈ ہیلر اور پاکستان کرکٹ کی تاریخ ’وونڈڈ ٹائیگر‘کے مصنف پیٹر اوبورن کے مطابق پاکستان کرکٹ کے سربراہ  شہریار خان  نے لکھا ہے کہ  اس دورے کے اختتام پر انڈین  ہائی کمشنر نے ان سے کہا کہ ’بیس ہزار  انڈین  کرکٹ شائقین نے پاکستان کا دورہ کیا۔ گویا آپ نے  انڈیا  میں پاکستان کے 20 ہزار سفیروں کو بھیج دیا ہے۔‘ سنہ 2006میں تقریباً 3,000 لوگ صبح ہی  سے انڈیا کی  سرحدی چوکی پر قطار میں کھڑے تھے تاکہ پیدل پاکستان میں داخل ہوں اور پھر دونوں ٹیموں کے درمیان تیسرے ایک روزہ بین الاقوامی میچ کے لیے لاہور جاسکیں ۔ سنہ 2012 کے بعد سے  انڈیا اور پاکستان کے  دو طرفہ میچ نہیں ہوئے  جب  پاکستان انڈیا  میں تین ایک روزہ بین الاقوامی میچ کھیلنے گیا تھا۔دوطرفہ ٹیسٹ کرکٹ  تو اس سے  بہت پہلے تمام ہوگئی تھی۔   یہ وہی عام لوگ ہیں جو کبھی ہزاروں کی تعداد میں کرکٹ میچ دیکھنے ایک سے دوسرے ملک جاتے تھے۔


Summary: کرکٹ کے شائقین  احمدآباد میں 14 اکتوبر کے پاکستان انڈیا میچ کا بے صبری سے انتظار کر رہے ہیں۔ وہیں دوسری جانب اس میچ کے لیے کرکٹ کی تاریخ کے غیر معمولی سیکورٹی کے انتظامات کیے جا رہے ہیں۔

پاکستان، انڈیا میچ کے لیے کمانڈوز، اینٹی ڈرون سسٹم اور ہزاروں سکیورٹی اہلکاروں کی تعیناتی

کرکٹ کے شائقین احمدآباد میں 14 اکتوبر کے پاکستان انڈیا میچ کا بے صبری سے انتظار کر رہے ہیں۔ وہیں دوسری جانب اس میچ کے لیے کرکٹ کی تاریخ کے غیر معمولی سکیورٹی کے انتظامات کیے جا رہے ہیں۔  میچ کے روز سٹیڈیم اور شہر میں 11 ہزار سے زیادہ سکیورٹی اہلکار حفاظت کے لیے تعینات کیے جائیں گے۔ یاد رہے کہ عالمی کپ کے افتتاحی میچ کے لیے 3500 پولیس اہلکار تعینات کیے گئے تھے لیکن پاکستان انڈیا کے اہم میچ کے لیے غیر معمولی اقدامات کیے جا رہے  ہیں۔  احمدآباد کے ایڈیشنل پولیس کمشنر چراغ کوراڈیا نے نامہ نگاروں کو بتایا کہ ’دوسرے میچوں کے مقابلے اس میچ کے لیے بہت سخت حفاظتی انتظامات ہوں گے۔‘  پولیس نے اینٹی ڈرون سسٹم کا بھی انتظام کیا ہے۔ انڈین ذرائع ابلاغ کے مطابق ممبئی پولیس کو گذشتہ دنوں ایک ای میل موصول ہوئی جس میں کسی گمنام شخص نے وزیر اعظم نریندر مودی کو نقصان پہنچانے اور احمدآباد کے کرکٹ سٹیڈیم کو بم سے اڑانے کی دھمکی دی تھی۔  ای میل میں جیل میں قید گینگسٹر لارنس بشنوئی کو رہا کرنے کا مطالبہ کیا گیا ہے۔ اس کیس کے تناظر میں کرائم برانچ نے بدھ کی شب ایک شخص کو گجرات کے راجکوٹ شہر سے گرفتار کیا ہے۔  پولیس کا کہنا ہے کی دھمکی والی میل اسی شخص نے بھیجی تھی۔ کوراڈیا کا کہنا تھا کہ ’کسی کو ای میل یا دھمکی سے ڈرنے کی کوئی ضرورت نہیں ہے۔ احمدآباد پولیس ایک باصلاحیت فورس ہے اور شہر میں فل پروف حفاظتی انتظامات کیے جا رہے ہیں۔‘  میچ کے لیے سٹیڈیم میں ایک لاکھ شائقین کے آنے کی توقع ہے۔ ایک اعلیٰ پولیس افسر کے مطابق میچ کے روز سٹیڈیم اور شہر میں گجرات پولیس، نیشنل سکیورٹی گارڈ کمانڈو، فساد شکن فورسز اور ہوم گارڈز سمیت 11 ہزار سکیورٹی اہلکارحفاظتی ڈیوٹی پر تعینات کیے جائیں گے۔  انھوں نے اعلی اہلکاروں کو ہدایت کی ہے کہ وہ اس اہم میچ کے خوش اسلوبی سے انعقاد کے لیے ہر ممکن اقدامات کریں تاکہ کوئی ناخوشگوار واقعہ رونما نہ ہو۔  شہر کے پولیس کمشنر لی ایس ملک نے بتایا ہے کہ سٹیڈیم میں بھگڈر کی صورتحال سے نمٹنے کے لیے بھی ہنگامی اقدامات کیے جا رہے ہیں۔  سٹیڈیم میں سکیورٹی اہلکار بچاؤ اور امدادی کارروائیوں کی مشق کر رہے ہیں۔ سٹیڈیم کے سبھی دروازوں اور اطراف میں سکیورٹی پہلے ہی سخت کر دی گئی ہے۔  اس دوران پولیس نے بدھ کو چار افراد کو پاکستان انڈیا میچ کے جعلی ٹکٹ فروخت کرنے کے الزام میں گرفتار کیا ہے۔  یہ افراد جعلی ٹکٹ بیس ہزار روپے میں فروخت کر رہے تھے۔ احمد آباد پولیس نے اصل ٹکٹ کے چھ سکیورٹی فیچر جاری کیے ہیں اور شائقین پر زور دیا ہے کہ وہ سٹیڈیم پہنچنے سے پہلے اپنے ٹکٹ کی جانچ کر لیں۔


انڈیا کی افغانستان پر باآسانی فتح: کوہلی نے تماشائیوں کو نوین الحق پر جملے کسنے سے کیوں روکا؟

ورلڈکپ کے نویں میچ میں انڈیا نے افغانستان کو با آسانی آٹھ وکٹوں سے شکست دے کر مسلسل دوسری کامیابی حاصل کر لی اور اب انڈیا اور پاکستان دونوں ہی 14 اکتوبر کو احمد آباد میں دو فتوحات کے بعد آمنے سامنے آئیں گے۔  آج انڈیا نے افغانستان کا 273 رنز کا ہدف با آسانی 35 اوورز میں دو وکٹوں کے نقصان پر پورا کیا تو یہ دراصل کپتان روہت شرما کی تاریخ ساز اننگز کی بدولت اتنی جلدی ممکن ہوا۔  ان کے علاوہ ایشان کشن اور  وراٹ کوہلی 47 اور 55 رنز کے ساتھ نمایاں رہے۔ افغانستان کی جانب سے دونوں وکٹیں راشد خان نے حاصل کیں۔   نئی دہلی کے ارون جیٹلی سٹیڈیم میں کھیلے جانے والے میچ میں افغانستان نے ٹاس جیت کر پہلے بیٹنگ کا فیصلہ کیا تھا تاہم مقررہ اوورز میں ٹیم آٹھ وکٹوں کے نقصان پر صرف 272 رنز ہی بنا سکی۔  دونوں کے درمیان 121 رنز کی شراکت ہوئی تو ایک موقع پر ایسا محسوس ہو رہا تھا کہ افغانستان 300 رنز سے زیادہ کا ہدف دے گا لیکن پھر یکِ بعد دیگرے وکٹیں گرنے کے باعث یہ ممکن نہ ہو سکا۔ عظمت اللہ عمر زائی نے 62 رنز سکور کیے۔  اب انڈیا اور پاکستان دونوں ہی اپنے دونوں میچ جیتنے کے بعد ایک دوسرے سے احمد آباد میں 14 اکتوبر کو میچ کھیلنے جا رہے ہیں۔ پاکستان نے گذشتہ روز سری لنکا کے 345 رنز کے ہدف کو باآسانی چار وکٹوں کے نقصان پر پورا کر لیا تھا۔ اس سے قبل پاکستان نے نیدرلینڈز کو اپنے پہلے میچ میں 81 رنز سے ہرایا تھا۔  دوسری جانب انڈیا نے چنئی میں آٹھ اکتوبر کو آسٹریلیا کے خلاف اپنے میچ میں چھ وکٹوں سے فتح حاصل کی تھی۔  انڈیا کی اس فتح کے بارے میں سوشل میڈیا پر انڈین مداح بہت خوش دکھائی دے رہے ہیں اور خاص طور پر روہت شرما کی عمدہ بیٹنگ کی تعریف کر رہے ہیں۔ اس بارے میں بات کرتے ہوئے سابق انڈین بلے باز وی وی ایکس لکشمن کا کہنا تھا کہ سنہ 2011 ورلڈکپ میں روہت شرما ٹیم کے لیے سیلیکٹ نہیں ہو سکے تھے اور اب انھوں نے صرف دو ورلڈ کپس میں سات سنچریاں بنا لی ہیں۔ نوین الحق آؤٹ ہو کر پویلین پہنچ گئے اور پھر آخری وکٹ امت مشرا کی گری تو وراٹ کوہلی مخالف ٹیم سے ہاتھ ملانے کے لیے آگے بڑھے، اس دوران انھوں نے نوین الحق سے ہاتھ ملاتے ہوئے انھیں کچھ کہا جس پر دونوں کے درمیان ایک بار پر تلخ کلامی ہوئی اور درمیان میں میکسویل کو آ کر دونوں کو علیحدہ کرنا پڑا۔ دہلی وراٹ کوہلی کا ہوم گراؤنڈ ہے، تاہم وراٹ نے تماشائیوں سے نوین الحق پر ہوٹنگ نہ کرنے یا ان پر جملے کسنے سے منع کرنے کا اشارہ کیا اور بعد میں دونوں کو ہنستے ہوئے بھی دیکھا گیا۔


Summary: سنہ 1983  کا کرکٹ ورلڈ کپ انڈیا کے کچھ کھلاڑیوں کے لیے سیر و تفریح کے موقع سے زیادہ کچھ نہیں تھا کیونکہ انڈیا کہیں مقابلے میں تھا ہی نہیں۔ مگر پھر انگلش کرکٹ بورڈ کی جانب سے دو ٹکٹ نہ دینے پر پاکستان اور انڈیا نے فیصلہ کیا کہ کیوں نہ کرکٹ ورلڈ کپ انڈیا اور پاکستان میں منعقد کروایا جائے۔

فائنل کی دو ٹکٹیں نہ ملنے کا ’رنج‘ اور ضیاالحق کا دورہ: جب پاکستان، انڈیا نے مل کر انگلینڈ سے ورلڈ کپ کی میزبانی ’چھینی‘

سنہ 1983  کا کرکٹ ورلڈ کپ، انڈیا کے کچھ کھلاڑیوں کے لیے سیر و تفریح کے موقع سے زیادہ کچھ نہیں تھا۔  کرکٹر سندیپ پاٹل لکھتے ہیں کہ ’انڈیا مقابلے میں کہیں تھا ہی نہیں۔ پچھلے دو کرکٹ ورلڈ کپس میں اس نے شاید ہی اچھی کارکردگی کا مظاہرہ کیا ہو۔ اس لیے ہم انڈیا سے روانہ ہوئے تو عملی طور پر چھٹی کے موڈ میں تھے۔ کرکٹ ہماری پہلی ترجیح نہیں تھی۔‘ ’سالوے نے انگلش کرکٹ بورڈ (ایم سی سی) سے دو ٹکٹوں کے حصول کی درخواست کی۔ گو انڈیا فائنل کھیل رہا تھا مگر اس درخواست کو یہ کہہ کر ٹھکرا دیا گیا کہ لارڈز پر پہلا حق ایم سی سی ارکان کا ہے اور انڈین کرکٹ بورڈ کو اضافی ٹکٹ نہیں دیے جا سکتے۔‘ سری لنکن بورڈ کے سربراہ گامنی ڈسانائیکے نے اس شرط پر ہاں میں ہاں ملائی کہ اُن کے ملک کا اس ایونٹ میں کوئی مالیاتی حصہ نہیں ہو گا، یوں ایک طرح سے یہ انڈیا اور پاکستان پر چھوڑ دیا گیا کہ وہ 1987 کے کرکٹ ورلڈ کپ کی میزبانی کے مشترکہ خواب کو تعبیر کریں۔ امرت ماتھر لکھتے ہیں کہ انگلینڈ کے حکام نے کہا کہ انھوں نے  پاکستان سے تعلق رکھنے والے نسیم حسن شاہ کی ووٹنگ نہیں دیکھی کیونکہ اُن کا قد چھوٹا تھا۔ (نسیم حسن شاہ بعد میں پاکستان کے چیف جسٹس اور کرکٹ بورڈ کے سربراہ بنے۔)  بِندرا کے مطابق معاہدے پر دستخط کرنے کے وقت امبانی کی ایک شرط تھی کہ وہ ورلڈ کپ سے ٹھیک پہلے انڈیا اور پاکستان کے درمیان ہونے والے ایک نمائشی میچ میں انڈین وزیر اعظم کے ساتھ بیٹھیں گے، جسے قومی ٹیلی ویژن پر براہ راست نشر کیا جائے گا۔ ماتھر کے مطابق سالوے اور بندرا کو قومی نشریاتی ادارے دور درشن سے بھی نمٹنا پڑا جس نے ورلڈ کپ کی کوریج کے عوض میزبانوں سے رقم کا مطالبہ کیا اور اس مسئلے سے نمٹنے کے لیے راجیو گاندھی سے کہنا پڑا۔ دوسری جانب پی ٹی وی پاکستان میں اس ایونٹ کی کوریج کر رہا تھا۔ اگلا اعتراض ٹیموں کے انڈیا اور پاکستان میں ایک سے دوسری جگہ سفر کے بارے میں تھا۔ وجہ یہ تھی کہ انگلینڈ میں ایک مقام سے دوسرے مقام تک سفر کرنا زیادہ مشکل نہیں تھا لیکن پاکستان اور انڈیا دو بہت بڑے ملک ہیں۔ اس کے جواب میں، سول ایوی ایشن کے حکام نے اعلان کیا کہ وہ ورلڈ کپ کے پروگرام کے مطابق اپنے فلائیٹ شیڈول کو ایڈجسٹ کریں گے۔ ماتھر لکھتے ہیں کہ ’اسلام آباد کے باہر مری میں ہونے والے ورلڈ کپ کے اجلاس میں پاکستان کے فوجی حکمران جنرل ضیا الحق نے کشیدگی کا ذمہ دار انڈین فوج کو ٹھہرایا۔ بِندرا، جن کا تعلق ضیا کی طرح پنجاب کے شہر جالندھر سے تھا، نے تعطل کو توڑنے کے لیے جنرل ضیا کو انڈیا کے دورے کا مشورہ دیا۔‘


مگر رضوان کی ہمت بالاتر رہی: سمیع چوہدری کا کالم

جب رستہ طویل ہو اور قدم شروع میں ہی ڈگمگا جائیں تو کامیاب وہی رہتا ہے جو حواس کھونے نہ دے اور منزل سے پہلے پہلے سنبھل جائے۔ پاکستان بھی اس طویل رستے کی ابتدا میں خوب ڈگمگایا۔ اس پر ستم ظریفی یہ رہی کہ جس ٹورنامنٹ میں ہر گزرتے دن کے ساتھ سپنرز کا کردار اہم تر ہونے کو ہے، وہاں حسبِ معمول شاداب خان اور محمد نواز ایک بار پھر روٹھی فارم کو منانے کی تگ و دو میں نظر آئے۔ داسون شانکا نے پہلے بلے بازی کا فیصلہ اس سوچ کے تحت کیا تھا کہ پچھلے میچ کے بعد شدید دباؤ میں گِھری بولنگ کے عزائم بلند کرنے کو سکور بورڈ پر ایک ایسا حوصلہ افزا مجموعہ جڑا ہو کہ وسائل کی کمیابی سے دوچار اٹیک کی ہمت بندھانے کو کافی ہو رہے۔  مگر میچ تمام ہونے تک یہ طے کرنا دشوار ہو چکا تھا کہ دونوں ٹیموں کے فیلڈنگ اور بولنگ ڈسپلن میں سے بدتر کسے ٹھہرایا جائے۔ جہاں پاکستانی فیلڈنگ بھول بھلیوں میں کھوئی نظر آئی، وہاں سری لنکا کا نظم و ضبط اس سے بھی ابتر نکلا۔ مگر جس طرح کی تکنیکی مضبوطی اور اعصابی پختگی عبداللہ شفیق میں جھلکتی ہے، وہ فی زمانہ نوجوان کرکٹرز میں خال ہی دیکھنے کو ملتی ہے۔ یہ عبداللہ کی ذہنی بلوغت کا مکمل نمونہ تھا کہ یکے بعد دیگرے امام الحق اور بابر اعظم کا ساتھ گنوانے کے بعد بھی اضمحلال کو پاس پھٹکنے نہ دیا۔ اور پھر انھیں محمد رضوان کی شکل میں وہ آزمودہ کار سنگت میسر ہوئی کہ جس نے دوسرے کنارے سے بھرپور سنبھالا دیا۔ گو پاکستان میچ کی چال سے بہت پیچھے رہ چکا تھا مگر ان دونوں نے کہیں بھی مطلوبہ رن ریٹ کو اعصاب پر حاوی نہیں کیا اور شانکا کی غلطیوں کے منتظر رہے۔  ون ڈے کرکٹ کی خوبصورتی یہ ہے کہ ٹی ٹونٹی کے برعکس یہاں کئی ایک پڑاؤ آتے ہیں اور ایک مرحلے کی پست ہمتی کا ازالہ کرنے کو دوسرا مرحلہ میسر ہوتا ہے۔ پاکستانی بولنگ ہی کی طرح بیٹنگ بھی ابتدا میں جہاں ڈگمگا گئی تھی، اننگز کے دوسرے مرحلے میں اس لغزشِ پا کو کمال مہارت سے رفع کر لیا گیا۔ جہاں سعود شکیل کی شمولیت سے مڈل آرڈر کی کجی دور ہوئی تھی، وہیں اب عبداللہ شفیق کی آمد سے ٹاپ آرڈر کا نقص بھی دور ہو گیا اور ان کی شاندار اننگز کے طفیل، ورلڈ کپ کی تاریخ کا سب سے بڑا ہدف طے کرنے کا ایک نیا ریکارڈ پاکستان کے نام ہوا۔ اور اس سب احوال سے بالاتر رہی محمد رضوان کی ہمت کہ کوئی انجری ان کا رستہ روک پائی اور نہ ہی تھکن ارادوں میں حائل ہو پائی کہ منزل تک پہنچ کر ہی دم لیا۔


Summary: سری لنکا نے 20 سے 30 اووز کے درمیان 102 رنز بنائے تو ایک موقع پر ایسا محسوس ہو رہا تھا کہ ہدف 400 کے قریب ہو گا، تاہم پاکستانی فاسٹ بولرز نے آخری 20 اوورز میں بہتر بولنگ کا مظاہرہ کیا اور یکِ بعد دیگرے وکٹیں لیں جس کے باعث سری لنکا کو 344 رنز تک روکا جا سکا۔

رضوان اور عبداللہ شفیق کی سنچریوں کی بدولت پاکستان سری لنکا کے خلاف ریکارڈ ہدف کے تعاقب میں کامیاب

سری لنکا کے خلاف ورلڈ کپ 2023 میں اپنے دوسرے میچ میں پاکستان نے وہ کر دکھایا جس کی عموماً اس کے مداحوں کو اس کے بلے بازوں سے بالکل امید نہیں ہوتی، یعنی ایک ایسے ہدف کا تعاقب جو آغاز میں خصوصاً کپتان بابر اعظم کی وکٹ گرنے کے بعد ناقابلِ تسخیر دکھائی دے رہا تھا۔ اس تمام صورتحال میں مسئلہ یہ بھی تھا کہ پاکستان نے آج تک ورلڈ کپ مقابلوں میں کبھی 265 رنز سے زیادہ کا ہدف   حاصل نہیں کیا تھا۔ آغاز میں دونوں کی رنز بنانے کی رفتار قدرے سست تھی لیکن پھر وقت کے ساتھ اعتماد بڑھنے اور سری لنکن بولرز کی ناقص بولنگ نے میچ کا پانسہ پاکستان کی جانب پلٹ دیا۔ ان کا سٹائلش انداز ان کے جارحانہ کھیل میں نظر آ رہا تھا اور انھوں نے سپنرز اور فاسٹ بولرز دونوں ہی کے خلاف انتہائی اطمینان اور جارحانہ انداز سے بیٹنگ کی اور پاکستان کو اس ہدف کے تعاقب میں ایک بہترین بنیاد فراہم کر دی۔  ان کا ساتھ دینے والے محمد رضوان نے دوسری جانب سے ایک لمبی اننگز کھیلی اور آخری اوور تک کریز پر موجود رہے۔ انھوں نے آٹھ چوکے اور تین چھکے لگائے اور اس بات کو یقینی بنایا کہ پاکستان ورلڈ کپ میں دوسرا میچ بھی جیت جائے۔  حیدرآباد کے راجیو گاندھی سٹیڈیم میں کھیلے جانے والے میچ میں سری لنکا نے ٹاس جیت کر پہلے بیٹنگ کا فیصلہ کیا تو آغاز میں ہی حسن علی کی جانب سے وکٹ لینے کے بعد ایسا محسوس ہو رہا تھا کہ پاکستان سری لنکا کو کم ٹوٹل پر روکنے میں کامیاب ہو جائے گا۔ تاہم پھر شاہین آفریدی کی گیند پر کوسال مینڈس کا کیچ امام الحق سے چھوٹا اور پھر پاکستانی بولرز کی بدقسمتی کا آغاز ہوا۔ کوسال مینڈس نے بہترین کھیل کا مظاہرہ کرتے ہوئے 77 گیندوں پر چھ چھکے اور 14 چوکے لگاتے ہوئے 122 رنز بنائے اور پاکستانی بولرز کو لاجواب کر گئے۔ ان کے جارحانہ انداز کے باعث نہ تو پاکستانی کپتان ایک فیلڈ سیٹ کر پائے اور نہ ہی پاکستانی بولرز کو سمجھ آئی کہ کیا لائن رکھی جائے۔ سری لنکا نے 20 سے 30 اووز کے درمیان 102 رنز بنائے تو ایک موقع پر ایسا محسوس ہو رہا تھا کہ ہدف 400 کے قریب ہو گا، تاہم پاکستانی فاسٹ بولرز نے آخری 20 اوورز میں بہتر بولنگ کا مظاہرہ کیا اور یکِے بعد دیگرے وکٹیں لیں جس کے باعث سری لنکا کو 344 رنز تک روکا جا سکا۔ سنہ 2011 میں یہ ریکارڈ آئرلینڈ کا تھا جب اس نے چار وکٹوں کے نقصان پر انگلینڈ کے خلاف 329 رنز کا ہدف حاصل کیا۔ ورلڈ کپ میچز میں بنگلہ دیش نے دو بار 322 رنز کا ہدف حاصل کیا ہے۔ سری لنکا نے سنہ 1992 میں زمبابوے کے خلاف 313 رنز بنا کر ورلڈ کپ میں بڑی جیت اپنے نام کیے۔


Summary: اس رپورٹ میں ہم آپ کو انڈین نژاد ان پانچ کھلاڑیوں کے بارے میں بتانے جا رہے ہیں جو اس کرکٹ ورلڈ کپ 2023 میں مختلف ٹیموں کے لیے کھیل رہے ہیں۔

ورلڈ کپ 2023: وہ انڈین نژاد کرکٹر جو دوسرے ممالک کے لیے کھیل رہے ہیں

ویڈیو میں وہ کہتے ہیں کہ ’میرا نام اندربیر سنگھ سوڈھی ہے۔ میرے خیال میں میچوں کی پنجابی میں کمنٹری ہونی چاہیے۔‘ ان کی ایک اور ویڈیو بھی سوشل میڈیا پر کئی بار دیکھی جا چکی ہے جس میں وہ بلے کو تھامے پنجابی گانا گا رہے ہیں۔ انڈیا میں کرکٹ کے جنون سے ہر کوئی واقف ہے اور اسی جذبے کو انڈیا کے بیرون ملک مقیم شہری دنیا کے مختلف ممالک میں لے گئے ہیں۔ یہی وجہ ہے کہ انڈیا میں ہونے والے کرکٹ ورلڈ کپ 2023 کی مختلف ٹیموں میں کئی انڈین نژاد کھلاڑی بھی حصہ لے رہے ہیں۔ جو ٹیمیں ورلڈ کپ کے لیے کوالیفائی نہیں بھی کر سکیں، اُن میں بھی بہت سے کھلاڑی انڈین نژاد ہیں۔ کینیڈین ٹیم ون ڈے ورلڈ کپ کے لیے کوالیفائی نہیں کر سکی ہے لیکن وہ ٹی 20 ورلڈ کپ کے لیے کوالیفائی کر چکی ہے اور اس ٹیم میں 5 سے زائد کھلاڑی انڈین نژاد ہیں۔ اس کے ساتھ ہی سنگاپور کرکٹ ٹیم کے 15 کھلاڑیوں میں سے 12 کھلاڑی انڈین نژاد ہیں۔ اس رپورٹ میں ہم آپ کو انڈین نژاد اُن پانچ کھلاڑیوں کے بارے میں بتانے جا رہے ہیں جو اس کرکٹ ورلڈ کپ 2023 میں مختلف ٹیموں کے لیے کھیل رہے ہیں۔ ایش نے آکلینڈ کے ایک ہائی سکول میں تعلیم حاصل کی جو کرکٹ کے لیے مشہور نہیں تھا۔ یہی وجہ تھی کہ انھیں علاقائی کلب کی ٹیموں میں جگہ بنانا مشکل نظر آیا۔ اس کے ساتھ ایک اور پریشانی کا بھی سامنا کرنا پڑا۔ اب ہم ایک ایسے کرکٹ کھلاڑی کی بات کرنے جا رہے ہیں جن کے بارے میں کہا جاتا ہے کہ ان کا نام دو کرکٹ کھلاڑیوں کے نام پر رکھا گیا۔ سنہ 2018 میں جب راچن ایک بیٹنگ آل راؤنڈر کے طور پر انڈر 19 ورلڈ کپ کھیل رہے تھے تو ان کے والد روی کرشنامورتی نے ای ایس پی این کرک انفو سے بات کی۔ راچن ابھی اپنے کیریئر کے ابتدائی مراحل میں ہیں۔ انھوں نے کرکٹ ورلڈ کپ 2023 کے پہلے میچ میں انگلینڈ کے خلاف شاندار کارکردگی دکھائی اور 96 گیندوں پر 123 رنز کی شاندار اننگز کھیلی اور مین آف دی میچ بھی رہے۔ راچن کو نیوزی لینڈ کے روشن مستقبل کے طور پر دیکھا جا سکتا ہے۔ وکرم جیت سنگھ اب ہالینڈ کے لیے اوپننگ بلے باز کے طور پر کھیل رہے ہیں۔ بائیں ہاتھ کے بلے باز وکرم جیت نے اب تک 25 میچوں میں 800 سے زیادہ رنز بنائے ہیں۔ اس کے بعد تیجا نے 2019 میں ڈچ شہر یوٹریچٹ کے ایک کلب کے لیے کھیلنا شروع کیا۔ بہت ڈرامائی انداز میں ان کو ہالینڈ میں نوکری مل گئی اور پھر ہالینڈ کی ٹیم میں بھی جگہ ملی۔ تیجا کو گذشتہ سال مئی میں ہالینڈ کی ٹیم میں منتخب کیا گیا تھا۔ اب تک وہ نیدرلینڈز کے لیے 20 سے زیادہ ون ڈے اور 6 ٹی ٹوئنٹی میچ کھیل چکے ہیں۔


لڑکیوں کی روایت شکن کرکٹ ٹیم: ’جو لڑکے کر سکتے ہیں، لڑکیاں بھی کر سکتی ہیں‘

اگر یہ سنہ 1989 کی ہالی وڈ فلم فیلڈ آف ڈریمز کا منظر لگتا ہے تو یہ حقیقت سے زیادہ دور نہیں ہوگا۔ یہ 18 لڑکیاں گلاب سنگھ کرکٹ ٹیم کی رکن ہیں۔ کرکٹ انڈیا میں ایک مذہب کی طرح سب سے زیادہ مقبول کھیل ہے۔ اگرچہ یہ مردوں کا کھیل رہا ہے لیکن اب حالات بدل رہے ہیں۔ اس سال کے شروع میں، انڈیا نے خواتین کی کرکٹ پریمیئر لیگ، ڈبلیو پی ایل، شروع کی ہے، جو انڈین پریمیئر لیگ، آئی پی ایل، کا ایک ورژن ہے۔ یہ تیزی سے دنیا کی سب سے زیادہ منافع بخش خواتین کی فرنچائزز میں سے ایک بن گئی ہے، جو امریکہ میں خواتین کی باسکٹ بال لیگ کے بعد دوسرے نمبر پر ہے۔ انڈیا میں خواتین کئی سالوں سے کرکٹ میں سرگرم اور اعلیٰ کارکردگی کا مظاہرہ کر رہی ہیں۔ ڈبلیو پی ایل نے انھیں مرکزی دھارے میں لانے میں اہم کردار ادا کیا ہے اور اب انھیں میڈیا پر بھی پذیرائی حاصل ہوتی  ہے جو اس سے قبل صرف مردوں کی ٹیموں کے لیے مخصوص ہوا کرتی تھی۔ اکتوبر میں انڈیا کے کرکٹ بورڈ کی گورننگ باڈی نے کہا ہے کہ تمام کنٹریکٹ یافتہ خواتین کرکٹرز کو مردوں کے برابر میچ فیس ادا کی جائے گی۔ یہ ملک کے سب سے پسندیدہ کھیل میں صنفی مساوات کو فروغ دینے کا ایک تاریخی فیصلہ ہے۔ سکول جانے سے پہلے سمرنجیت دادی کے ساتھ روٹیاں پکاتی ہیں۔ سکول کے بعد اپنی عمر کی دیگر بچیوں کی طرح گھر کے کام کرنے کے بجائے، اپنے باپ اور دادی کی حمایت سے، وہ کرکٹ کا لباس پہن کر پریکٹس پر چلی جاتی ہیں۔ اب ان کی بہن بھی ان کے ساتھ جاتی ہے۔ ان لڑکیوں کے لیے کرکٹ کھیلنا کچھ الگ سا ہے۔ چند گھنٹوں کے لیے صنف سے جڑے امتیاز ان سے دور ہو جاتے ہیں۔ دس سالہ ہرسمرت کور کہتی ہیں کہ جب ہم میچ کھیلتے ہیں تو مجھے ایسا لگتا ہے جیسے میں انڈیا کی ٹیم میں ہوں۔ ’جب میں چھکا لگاتی ہوں تو میں جانتی ہوں کہ یہ میں نے انڈیا کے لیے کیا۔ مجھے صرف ایک بات کا احساس ہے کہ ابھی تو میں انڈیا کی ٹیم میں نہیں ہوں لیکن ایک دن ضرور کھیلوں گی۔‘ وہ ہفتے میں ایک دن ضرور میدان میں اترتی ہیں۔ کبھی وہ چوٹ کھا جانے والی کھلاڑیوں کی ہمت باندھتی ہیں تو کبھی صرف انھیں دیکھتی ہیں۔ ان کو عورت پر سماج کے دباؤ کا بخوبی اندازہ ہے۔  گلاب سنگھ شاید پروفیشنل کرکٹر بننے کا خواب بیچ رہے ہیں کہ یہ لڑکیاں کسی دن دنیا میں انڈیا کی نمائندگی کر سکیں گی۔ لیکن جو سبق وہ ان لڑکیوں کو سکھا رہے ہیں وہ انمول ہے۔


Summary: انڈیا نے جنوبی ہند کے شہر چینئی میں آسٹریلیا کو چھ وکٹوں سے شکست دے کر اپنے ورلڈ کپ کا آغاز کیا ہے جس میں وراٹ کوہلی اور کے ایل راہل نے اپنے شاندار کھیل اور فارم کا مظاہرہ کیا ہے۔

اچھی گیندوں کی عزت، حملے کے لیے درست بولر کا انتخاب: کوہلی، راہل کی شراکت باقی ٹیموں کے لیے انتباہ!

انڈیا نے جنوبی ہند کے شہر چنئی میں آسٹریلیا کو چھ وکٹوں سے شکست دے کر اپنے ورلڈ کپ کا آغاز کیا ہے جس میں وراٹ کوہلی اور کے ایل راہل نے اپنے شاندار کھیل اور فارم کا مظاہرہ کیا ہے۔ ان پانچ ٹیموں نیوزی لینڈ اپنے رن ریٹ کی وجہ سے سرِفہرست ہے جبکہ جنوبی افریقہ اور پاکستان بالترتیب دوسرے اور تیسرے نمبر پر ہے۔ پاکستان کے بعد بنگلہ دیش اور انڈیا کا نمبر آتا ہے جبکہ نیوزی لینڈ کے ہاتھوں ورلڈ کپ کے پہلے میچ میں شرمناک شکست کی وجہ سے انگلینڈ آخری یعنی دسویں پوزیشن پر ہے۔ لیکن پھر وراٹ کوہلی اور کے ایل راہل نے اپنے فارم اور اعلی معیار کے کھیل کا مظاہرہ کرتے ہوئے 165 رنز کی شراکت اور کوہلی 85 رنز بنا کر آؤٹ ہوئے جبکہ کے ایل راہل نے چھکے کے ساتھ انڈیا کو جیت دلائی اور انھیں ’مین آف دی میچ‘ قرار دیا گیا۔ جبکہ پاکستانی فاسٹ بولر محمد عامر نے لکھا کہ ’کنگ کوہلی اور راہل نے کیا اننگز کھیلی۔‘ اس کے ساتھ انھوں نے اپنا ایک یو ٹیوب لنک پیش کیا ہے جس میں انھوں نے کہا کہ انھیں آسٹریلیا کا پہلے بیٹنگ کرنا سمجھ میں نہیں آیا اور پھر انھوں نے کہا کہ اگر کوہلی کا کیچ ہو جاتا تو یہ میچ آسٹریلیا جیت سکتا تھا کیونکہ وکٹ دوسری اننگز میں بھی مشکل تھی لیکن پھر اوس کی وجہ سے قدرے آسان ہو گئی۔‘  سابق انڈین کرکٹر محمد کیف نے ایکس (سابقہ ٹوئٹر) پر لکھا کہ ’پانچویں نمبر پر کے ایل راہل کی کامیابی کا نسخہ یہ ہے کہ اچھی گیندوں کی عزت، پارٹنر شپ قائم کرنا، حملے کے لیے درست بولر کا انتخاب اور اخیر میں حالات کے لحاظ سے اپنے شاٹ کا انتخاب کرنا ہے۔ کے ایل راہل اچھے فنشر ہیں۔‘ جبکہ وراٹ کوہلی کے لیے انھوں نے لکھا کہ ’ہدف کا تعاقب کرنے کے ماہر وراٹ کوہلی صحیح وقت پر کریز پر آئے اور اپنے انداز میں وہ لے میں نظر آئے۔ اس ورلڈ کپ میں بہت سے بولر ان سے ڈر رہے ہوں گے۔‘ بہت سے صارفین نے لکھا کہ سنچری ان کا حق تھا لیکن بہت سے 80 رنز سنچری پر بھاری ہوتے ہیں اور پھر انھوں نے کوہلی کے سنہ 2016 کے ورلڈ کپ میں آسٹریلیا کے خلاف 82 ناٹ آوٹ اور سنہ 2022 کے ٹی-20 ورلڈ کپ میں پاکستان کے خلاف 82 ناٹ آوٹ اور گذشتہ شب آسٹریلیا کے خلاف 85 رنز کا ذکر کیا۔ پاکستان کی ایشیا کپ میں انڈیا کے خلاف مایوس کن کارکردگی رہی ہے لیکن اس نے بھی جیت کے ساتھ ورلڈ کپ کا آغاز کیا ہے۔ منگل کے روز اس کا سری لنکا سے میچ ہے جس کے بعد وہ انڈیا کے سامنے ہوگی اور دنیا بھر میں شہرت رکھنے والی پاکستانی بولنگ کو انڈیا کے اچھے فارم میں نظر آنے والے بیٹسمینوں کا سامنا ہوگا۔


امتحان پاکستانی سپن کا ہی ہو گا: سمیع چوہدری کا کالم

ورلڈ کپ میں نیدرلینڈز کے خلاف فتح کا حلیہ اگرچہ پاکستان کی توقعات کے عین مطابق نہ تھا مگر بہرطور تین ہفتے تک فتح کے ذائقے سے محروم رہنے کے بعد یہ اعتماد کی واپسی کی سمت پہلا قدم ضرور تھا اور اس جیت میں کئی ایک مثبت پہلو موجود تھے۔ اب جبکہ کل پاکستان اور سری لنکا حیدرآباد میں مدِ مقابل ہوں گے تو حالیہ فتح سے حاصل شدہ اعتماد کے طفیل امکانات کا پلڑا واضح طور پر پاکستان کے حق میں جھکا نظر آتا ہے۔ اور پاکستان کے فیورٹ ہونے کی مزید وجہ یہ بھی ہے کہ جنوبی افریقہ کے ہاتھوں فقیدالمثال درگت بننے کے بعد سری لنکن ٹیم فی الحال دباؤ کا شکار بھی ہو گی۔ ورلڈ کپ کا آغاز ہر ٹیم جیت کے اعتماد کے ساتھ کرنا چاہتی ہے مگر سری لنکا کو وہ اعتماد میسر نہیں آ پایا۔ اور اگرچہ چار سیمی فائنلسٹس کی مختلف پیشگوئیوں کے بیچ سری لنکا کہیں نظر نہیں آتی مگر یہ یاد رہنا چاہیے کہ ایشیئن کنڈیشنز میں سری لنکن سپنرز اپنا جادو جگا پائیں تو بہرطور ممکنات کو پلٹتے دیر نہیں لگا کرتی۔  حیدرآباد کی کنڈیشنز میں بھی دہلی کی سی رنز کی برسات دیکھنے کو نہ ملے گی۔ یہاں سپن کا پلڑا بھاری رہنے کا امکان ہے اور اگر پہلے میچ کے برعکس سری لنکن تھنک ٹینک نے بہتر الیون منتخب کی تو گمان یہی ہے کہ لہیرو کمارا اور مہیش تیکشنا ٹیم کا حصہ ہوں گے۔  سو، نیدرلینڈز کے خلاف میچ میں بھی اگر پاکستانی ٹاپ آرڈر ڈچ سپن کے خلاف مشکلات کا شکار رہا تو دنیتھ ویلالگے کے سرپرائز فیکٹر کے علاوہ مہیش تیکشنا بھی جس قسم کا تجربہ رکھتے ہیں، وہاں پاکستان کو پھونک پھونک کر قدم رکھنے کی ضرورت ہو گی کہ اگر سری لنکن سپنرز پاکستانی بیٹنگ میں دراڑ ڈالنے میں کامیاب ہو رہے تو بابر اعظم کے لیے دشواری بڑھ سکتی ہے۔  دوسری جانب سری لنکن بیٹنگ ہمیشہ کی طرح یہاں بھی جارحیت پر مائل نظر آئے گی۔ ایسے میں اگرچہ پاکستانی پیس اٹیک پر بظاہر کوئی سوالیہ نشان نہیں کہ حسن علی کی نپی تلی میڈیم پیس ان سست وکٹوں پر جارح مزاج بلے بازوں کے لیے دامِ تزویر ثابت ہو سکتی ہے۔  پاکستان کے لیے مثبت پہلو یہ ہے کہ ایشیا کپ فائنل کی ہزیمت اور پہلے میچ کی خفت آمیز شکست کے بعد سری لنکن ٹیم جس دباؤ سے نکلنا چاہ رہی ہے، پاکستان اپنا پہلا میچ جیت کر پہلے ہی اس دباؤ سے نکل چکا ہے۔  مگر دوسرا زاویہ یہ بھی ہے کہ اس شکست میں بھی سری لنکن بیٹنگ نے جنوبی افریقی بولنگ کو کہیں نک کہیں الجھائے رکھا۔ سو، پاکستانی پیس اٹیک بھلے اپنے حصے کا بوجھ اٹھا جائے، اصل امتحان ایک بار پھر پاکستانی سپنرز کا ہی ہو گا کہ سری لنکن بلے باز سپن سے نمٹنے میں ڈچ بیٹنگ سے بہت بہتر ثابت ہوں گے اور پاکستان کی حالیہ پریشانیوں میں سپن ہی نمایاں تر رہی ہے۔


Summary: شادی والے دن نوپور شیکھر نے شارٹس اور بنیان پہنی تھی۔ ان کا یہ حلیہ دیکھ کر لوگ حیران ہوئے کہ کیا کوئی اپنی شادی میں ایسا حلیہ بناتا ہے؟

عامر خان کی بیٹی کی شادی: نیکر بنیان میں دوڑتے ہوئے شادی ہال پہنچنے والا دلہا جو مشہور شخصیات کا ٹرینر ہے

بالی وڈ میں ’مسٹر پرفیکشنسٹ‘ کہلائے جانے والے اداکار عامر خان کی بیٹی آئرہ خان شادی کے بندھن میں بندھ گئیں اور ان کے دلہا نوپور شیکھر فٹنس ٹرینر ہیں۔ نوپور شکرے انڈیا میں فٹنس کی دنیا کا ایک بڑا نام ہیں۔  بالی وڈ میں جہاں شادیاں شاہانہ انداز میں ہوتی ہیں اور ملبوسات، شادی کی جگہ اور سجاوٹ ہیڈ لائنز میں جگہ بناتی ہے وہیں اتنی دھوم دھام سے نہ ہونے کے باوجود نوپور شیکھر اور آئرہ خان کی شادی کا چرچا ہے۔ شادی والے دن نوپور شیکھر نے شارٹس اور بنیان پہنی ہوئی تھی اور ان کا یہ حلیہ دیکھ کر لوگ حیران ہوئے کہ کیا کوئی اپنی شادی میں ایسا حلیہ بناتا ہے؟  پھر ان کا یہ روپ اب وائرل ہوگیا اور نوپور شیکھر کا نام راتوں رات بحث میں آ گیا۔ نوپور کے اس حلیے کو بہت سے لوگوں نے پسند کیا اور کچھ نے اس پر تنقید بھی کی۔ صرف اپنے شادی کے کپڑوں کی وجہ سے ہی نہیں بلکہ اپنے ایک اور فیصلے کی وجہ سے بھی نوپور شیکھر خبروں میں ہیں۔ وہ شادی کے مقام تک گھوڑا یا مہنگی گاڑی نہیں لے کر گئے بلکہ وہ جاگنگ کرتے ہوئے اپنی دلہن تک پہنچے۔  انھوں نے کالی بنیان اور سفید رنگ کی شارٹس پہن کر 8 کلومیٹر تک جاگنگ کی اور ان ہی کپڑوں میں شادی رجسٹر بھی کی۔ نوپور اور آئرہ کی شادی کی ویڈیوز اور تصاویر سوشل میڈیا پر وائرل ہو رہی ہیں۔ اس لیے لوگ یہ جاننے کے لیے متجسس ہیں کہ بالی وڈ کے ’مسٹر پرفیکشنسٹ‘ کے داماد نوپور شیکھر کون ہیں؟ نوپور فٹنس کوچ اور کنسلٹنٹ بھی ہیں۔ وہ فٹنس کی دنیا کا ایک بڑا نام ہیں۔ نوپور شیکرے اپنی صحت کا بہت خیال رکھتے ہیں اور ان کے انسٹاگرام پر ان کی ورزش کرتے ہوئے کئی ویڈیوز موجود ہیں۔ ان کے 30 ہزار سے زیادہ فالوورز ہیں۔ نوپور عامر خان کی بیٹی آئرہ خان کے ٹرینر بھی تھے۔ فٹنس کے سفر کے دوران دونوں کو ایک دوسرے سے پیار ہو گیا اور تقریباً دو سال کے اندر ان کا رشتہ گہرا ہو گیا اور انھوں نے شادی کا فیصلہ کر لیا۔ آئرہ خان اور نوپور کی پہلی ملاقات سنہ 2020 میں ہوئی تھی۔ لاک ڈاؤن کے دوران آئرہ اپنے والد کے گھر رہنے آئی تھیں اور اس دوران دونوں کی ملاقات ہوئی۔ ستمبر 2022 میں نوپور نے ایک سائیکلنگ ایونٹ کے دوران آئرا کو پرپوز کیا۔ ایک سال کی ڈیٹنگ کے بعد اب دونوں نے شادی کر لی ہے۔  شادی میں عامر خان کی دونوں بیویاں موجود تھیں جبکہ آئرہ کے بھائی جنید اور چھوٹے بھائی آزاد بھی موجود تھے۔ شادی میں نوپور کی پوری فیملی بھی موجود تھی۔ نوپور ایک عام مہاراشٹری خاندان کے فرد ہیں۔ وہ اپنی شادی کو سادہ رکھنا چاہتے تھے۔ لہٰذا وہ بغیر کسی نمود و نمائش کے تمام رسومات سادگی سے ادا کرنا چاہتے تھے اور ایسا ہی ہوا۔


’بغاوت کی آواز‘ سمجھا جانے والا ریپ میوزک پنجابی معاشرے کا حصہ کیسے اور کیوں بنا؟

دُنیا میں بولی جانے والی اہم زبانوں میں سے ایک پنجابی بھی ہے، اس زبان میں موسیقی اور گلوکاری دُنیا بھر میں یکسر مقبول ہے۔ جدید موسیقی کی دُنیا میں جہاں انگریزی ریپ بہت مقبول ہے وہیں پنجابی زبان میں ہونے والی لوک گلوکاری کے بعد اب پنجابی ریپ ایک ایسی طرز ہے کہ جس میں گلو کار بیان تو اپنے احساسات کرتا ہے مگر وہ شاید ترجمانی پورے معاشرے کی کر دیتا ہے۔ پنجابی موسیقی میں ریپ کی آمد نے پنجابی گلوکاروں اور گانوں کی پہنچ کو وسیع کردیا ہے۔ لیکن کچھ لوگوں کا خیال ہے کہ ’ریپ‘ جیسی غیر ملکی موسیقی نے پنجاب کی لوک موسیقی کو تباہ کر دیا ہے۔ فلمی مورخ اور پنجابی پاپ گلوکاری پر ایک کتاب پر کام کرنے والے مندیپ سنگھ سدھو کا کہنا ہے کہ ’اگرچہ ریپ گانا پاپ گلوکاری سے مختلف صنف ہے لیکن پنجابی گلوکاری میں پاپ کلچر کی آمد نے پنجابی موسیقی میں ریپ گانا بھی شامل کیا ہے۔  مندیپ سدھو کا کہنا ہے کہ 1990 کی دہائی میں پنجابی نوجوان بابا سہگل ان گلوکاروں میں سے ایک تھے جنھوں نے پہلی بار غیر ملکی ریپ کو انڈین موسیقی میں لایا۔  اُن کا مزید کہنا ہے کہ ’ایک یہ کہ جو شخص اقتدار سے تنگ آ جاتا ہے وہ عاجز بن جاتا ہے، وہ خود سے کمزوروں کو دھکا دیتا ہے اور اقتدار کو چیلنج نہیں کرتا۔ پنجابی میں ریپ نے وادیوں کو چمکانا شروع کر دیا۔‘ موسیقار چرنجیت آہوجا کا کہنا ہے کہ ’1990 کی دہائی کے بعد آج کا ریپ آہستہ آہستہ مقبولیت حاصل کرنے لگا کیونکہ جب پنجابی گانوں میں غیر ملکی آلات کو بھی شامل کیا گیا تو اس نے نوجوانوں کی توجہ اپنی جانب مبذول کرائی۔‘  ’وہ اور ان کی نوجوان نسل وہاں کے کلبز اور پبز میں گئے اور انھوں نے اس موسیقی کو ملانا شروع کر دیا۔ اس وقت ہمارے لوک سازوں کی جگہ غیر ملکی آلات نے لے لی تھی۔‘ مندیپ سدھو کا کہنا ہے کہ پنجابی ریپ میوزک بھی ایک طرح سے ایک انقلاب تھا اور دوسری طرف اس نے پنجابی لوک آلات کو بھی نقصان پہنچایا ہے۔ نغمہ نگار چرنجیت آہوجا کا کہنا ہے کہ ’مجھے نہیں لگتا کہ ریپ نے پنجابی گانوں کی پہنچ میں اضافہ کیا ہے۔ گورداس مان، سردل سکندر، ملکیت سنگھ جیسے گلوکاروں نے پنجابی موسیقی کو دنیا میں نہایت بہترین انداز میں پیش کیا۔ ہم ریپ کو باہر کس سے کہیں گے، ریپ کس سے آیا ہے؟‘ آہوجا کا کہنا ہے کہ یہ ریکارڈ کم از کم سو سال پرانا ہوگا اور اسے کیشو دت نے گایا تھا۔ اس کے مطابق یہ گانا امریکی گروپ ’دی جوبلیرز‘ کے مذکورہ بالا گانوں سے پہلے کا ہو سکتا ہے۔ آہوجا کا کہنا ہے کہ ’یہاں تک کہ پرانے بھجنوں میں بھی ریپ جیسا انداز سنا جاتا ہے۔‘


سنہ 2024 میں ریلیز ہونے والی وہ انڈین فلمیں جن کا لوگوں کو بے صبری سے انتظار ہے

سنہ 2023 تو انڈین فلم انڈسٹری کے لیے کامیاب رہا اوربڑے پردے پر دھماکے دار فلموں کی انٹری جاری رہی جہاں شاہ رخ خان نے چار سال بعد ایک بار پھر ’پٹھان‘ اور ’جوان‘ جیسی فلمیں بنا کر نمبر ون کا اعزاز حاصل کیا۔ تو دوسری جانب سنی دیول نے ’غدر 2‘ کے ساتھ باکس آفس کے کئی ریکارڈ توڑے۔ اب جب ہم اگلے سال کا خیر مقدم کر رہے ہیں تو 2024 میں ایسی کون سی فلمیں ہیں جس کا فلم بینوں کو ابھی سے ہی انتظار ہے اور انھوں نے پہلے ہی شائقین کی توجہ اپنی جانب مبذول کر رکھی ہے۔  سدھارتھ آنند نے گذشتہ سال شاہ رخ خان کے ساتھ سال کی سب سے کامیاب فلم ’پٹھان‘ کی ہدایت کاری کی تھی۔ اب دیکھنا یہ ہے کہ وہ فائٹر میں ’پٹھان‘ کی کامیابی کو دہراتے ہیں یا نہیں۔ عامر خان بھی 2024 میں بطور ہدایت کار واپس آ رہے ہیں۔ وہ ستارے زمین پر نامی فلم بنا رہے ہیں جو کرسمس پر ریلیز ہو گی۔ عامر خان کی کرسمس پر ریلیز ہونے والی فلموں نے تاریخ رقم کی ہے جس میں ’گجنی‘، ’تھری ایڈیٹس‘، ’پی کے‘، ’تارے زمین پر‘ اور ’دھوم 3‘ شامل ہیں۔ ابھی تک اس بات کی تصدیق نہیں ہوسکی ہے کہ یہ ستارے زمین پر فلم میں کام کریں گے یا نہیں۔ کووڈ کی وبا کے سال میں، ساؤتھ انڈین فلم ’پشپا‘ نے فلم بینوں کو محظوظ کیا اور پورے ہندوستان میں باکس آفس پر نئے ریکارڈ بنائے تھے۔ اب سال 2024 میں اس فلم کا سیکوئل ’پشپا 2: دی رول‘ریلیز ہو گا۔ یہ فلم  15 اگست کو یوم آزادی پر ریلیز کی جائے گی۔ ساؤتھ انڈین سٹار اللو ارجن کا بطور پشپراج پوسٹر ان کی سالگرہ پر پیش کیا گیا۔ لوگوں میں اس فلم کو لے کر جوش و خروش پایا جاتا ہے۔ سنہ 1996 میں ایس شنکر کی ہدایت کاری میں بننے والی فلم ’انڈین‘ کا اگلا حصہ 27 سال بعد ’انڈین 2‘ 2024 میں ریلیز ہو گا۔ کمل ہاسن ایک بار پھر کمانڈر کے روپ میں نظر آئیں گے۔ فلم بینوں کو اس سیکوئل کا بے صبری سے انتظار ہے۔ دیباکر بنرجی کی 2010 کی فلم 'لو سیکس اور دھوکہ' (ایل ایس ڈی) نے راج کمار راؤ کو ہندی سنیما میں متعارف کرایا۔ اب ہدایت کار دیباکر بنرجی پروڈیوسر ایکتا کپور کے ساتھ مل کر 'ایل ایس ڈی 2' لے کر آرہے ہیں جو 2024 میں ریلیز ہو گی۔ سنہ 2024 انڈیا میں انتخابات کا سال ہے کیونکہ لوک سبھا انتخابات اسی سال ہونے والے ہیں۔ اس سال ہندی سنیما میں ایسی کئی فلمیں ہیں جو انتخابی ماحول کی گرما گرمی کو بڑھا سکتی ہیں۔


Summary: برطانیہ میں فیشن کی ایک طالبہ جو یہ سوچ رہی تھیں کہ انھوں نے اپنے قیمتی سکیچز کھو دیے ہیں اس وقت حیرت زدہ رہ گئیں جب وہ انھیں پتا چلا کہ یہ تو پاکستان پہنچ چکے ہیں۔

برطانیہ میں گمشدہ فن پارے جو لاہور میں کباڑیے کی دکان سے ملے

’آج سے ٹھیک دو سال پہلے میں ایک کباڑیے کی دکان پر گیا، جہاں سے مجھے تین سکیچ بکس ملیں جن میں ذہن کو جھنجھوڑ دینے والے فن پارے تھے۔ میں نے انھیں خرید لیا، صرف 200 روپے میں۔ جب میں گھر جا رہا تھا تو میں سوچنے لگا کہ کوئی اپنی اتنی محنت کیوں پھینک دے گا۔ ان تینوں کتابوں کے سرورق پر ایک ہی نام لکھا ہوا تھا اور وہ تھا گریس ہارٹ۔‘ یہ کہنا تھا لاہور سے تعلق رکھنے والے فیشن فوٹو گرافر تاجور منیر کا جنھوں نے اپنی انسٹا گرام پوسٹ میں برطانیہ کی ایک طالبہ کے کھو جانے والے فن پاروں کے ملنے اور پھر ان کی جانب سے اسے واپس برطانیہ بھیجنے کی دلچسپ کہانی شیئر کی۔  تاجور منیر نے مزید لکھا ’میں نے انسٹاگرام پر ان کا نام سرچ کیا اور انھیں ڈھونڈ لیا۔ میں نے انھیں میسج بھیجا کہ مجھے ان کا کام ملا ہے اور یہ حیرت انگیز ہے، میں یہ جاننے کے لیے متجسّس ہوں کہ انھوں نے اسے پھینک کیوں دیا۔‘  انھوں نے اپنی پوسٹ میں مزید لکھا کہ ’پھر گریس نے بتایا کہ یہ ان کا پورٹ فولیو ہے اور انھیں اندازہ نہیں یہ ان سے برطانیہ میں کیسے کھو گیا۔‘ ادھر برطانیہ میں فیشن کی ایک طالبہ جو یہ سوچ رہی تھیں کہ انھوں نے اپنے قیمتی سکیچز کھو دیے ہیں اس وقت حیرت زدہ رہ گئیں جب انھیں پتا چلا کہ یہ تو پاکستان پہنچ چکے ہیں۔   پھر گریس ہارٹ کو پتا چلا کہ ان کا فن چار ہزار میل دور لاہور کی ایک دکان میں فروخت ہو گیا۔ اس کے بعد، قسمت نے ایک اور عجیب موڑ لیا اور شہر کے ایک فوٹوگرافر نے ان کے ڈیزائنز انھیں واپس بھیجنے سے پہلے انھیں انسٹاگرام پر ڈھونڈ لیا۔  یہ سب اس وقت ہوا جب گریس ہارٹ مانچسٹر میٹروپولیٹن یونیورسٹی میں فیشن کی تعلیم حاصل کرنے کے لیے ایک درخواست کے لیے اپنا پورٹ فولیو تیار کر رہی تھیں۔ خوش قسمتی سے 20 سالہ طالبہ کو اس کورس میں شامل کر لیا گیا کیونکہ وہ اس کام کی تصاویر بھیجنے میں کامیاب ہو گئیں جو انھوں نے کئی سال لگا کر بنایا تھا۔  ان کا کہنا تھا کہ ’میں بہت زیادہ ذہنی دباؤ میں تھی کیونکہ آرٹ کی وہ کتابیں ہی میرے پاس اس بات کا ثبوت تھیں کہ میں نے سکول میں یہ کام کیا تھا۔‘  ہارٹ کو یہ معمہ تب سمجھ آنا شروع ہوا جب تاجور منیر نامی شخص کا انسٹاگرام پیغام موصول ہوا۔ گریس ہارٹ نے کہا کہ انھوں نے شروع میں تاجور کے انسٹا گرام میسج کو دھوکہ سمجھا اور کوئی جواب نہیں دیا۔  انھوں نے کہا کہ ’میں نے ہمیشہ اپنے فن پر بہت فخر کیا ہے، جب مجھے احساس ہوا کہ یہ غائب ہو گیا ہے تو یہ بہت پریشان کن تھا۔‘


Summary: سال 2023 میں جہاں بڑے بجٹ کی میگا فلمیں سنیما ہالوں کی رونقیں واپس لائیں وہیں کئی چھوٹی فلموں نے بڑے اور اہم مسائل پر بات کرنے کی جرات دکھائی۔

شاہ رخ خان کی ’پٹھان‘ سنی کی ’غدر 2‘ اور رنبیر کی ’اینیمل‘۔۔۔ بالی وڈ کے لیے سال 2023 کیسا رہا؟

سال 2023 میں جہاں بڑے بجٹ کی میگا فلمیں سنیما ہالوں کی رونقیں واپس لائیں وہیں کئی چھوٹی فلموں نے بڑے اور اہم مسائل پر بات کرنے کی طاقت دکھائی۔ سنہ  2023 میں ایک اور خاص بات یہ تھی کہ 90 کی دہائی کے کئی بڑے ہیروز نے دکھایا کہ ان کا سکہ اب بھی چلتا ہے چاہے وہ سلمان خان کی ’ٹائیگر زندہ‘ کی کامیابی ہو یا سنی دیول کی ’غدر-2‘ کی۔  ’راکی اور رانی کی پریم کہانی‘ میں کرن جوہر کے تمام پرانے ٹریڈ مارک اور دقیانوسی باتیں ہیں۔ لیکن ’غدر‘ اور ’پٹھان‘ کے ایکشن کے درمیان اس فلم نے بڑی پردے پر رومانوی فلموں کی صاف ستھری تفریح کو خوبصورتی سے واپس لایا۔ فلموں کے پروپیگنڈے کا ہتھیار بننے کے الزام پر پروفیسر ایرا بھاسکر کہتی ہیں، ’آج کل بہت سی فلمیں صرف اکثریت کی بات کرتی ہیں۔ آج کے سیاسی حالات میں سینما کو پروپیگنڈے کا ہتھیار بنا دیا گیا ہے۔ تاریخ کو دوبارہ لکھنے کی کوشش کی جا رہی ہے۔’یہ کتابیں ہوں یا فلمیں۔‘ سنیما ہالوں کے علاوہ او ٹی ٹی تفریح کا ایک بڑا ذریعہ بن گیا ہے۔ 2023 میں او ٹی ٹی  پر بہت سی فلموں اور سیریز نے لوگوں کو اپنے منفرد اور کبھی کبھی بولڈ موضوعات جیسے فلم ’گل موہر‘ سے حیران کر دیا۔ لوگوں نے کرینہ کپور کو، جو مرکزی دھارے کی ہندی فلموں کی سب سے کامیاب اداکاراؤں میں سے ایک ہے، کو پہلی بار او ٹی ٹی پلیٹ فارم پر فلم ’جانے جان‘ میں دیکھا۔ ایسا لگ رہا تھا کہ اداکاری میں ایک دوسرے پر سبقت لے جانے کا مقابلہ جیدیپ اہلاوت، کرینہ اور وجے ورما کے درمیان ہے۔ اسرار کی صنف پر سوجوئے گھوش کی گرفت ہمیشہ کی طرح مضبوط تھی۔ ویب سیریز  ’لسٹ سٹوریز 2‘ جو جنسیت پر مبنی ہے اس کا بھی کافی چرچا ہوا، خاص طور پر کونکنا سین شرما کی ہدایت کاری میں بنائی گئی کہانی، جہاں اسے گھر میں کام کرنے والی نوکرانی کے نقطہ نظر سے بتایا گیا ہے۔ تمام تر تبدیلیوں کے باوجود خواتین ہدایت کاروں کی فلمیں اب بھی مقابلے میں کم ہی نظر آتی ہیں۔ سنہ 2023 کے گوگل ٹرینڈز کے بارے میں بات کرتے ہوئے سب سے زیادہ گوگل کی جانے والی انڈین مشہور شخصیت کیارا اڈوانی تھیں۔ یوٹیوبر اور بگ باس او ٹی ٹی کے فاتح ایلوش یادو پانچویں پوزیشن پر رہے۔ بعد میں، ایک ریو پارٹی میں سانپ کا زہر فراہم کرنے پر ان کے خلاف ایف آئی آر درج کی گئی۔